title: @junkmail

text: Yhtyeen toisen albumin nimi on "Sydän huutaa", josta julkaistiin singlet ”Hyvä minä”, ”Tuhoan” ja ”Hyvä ihminen.” Toisen albumin julkaisun jälkeen yhtye hajosi.


title: Nordic Jam

text: Nordic Jam Oy oli Valion Suonenjoelle syyskuussa 2005 perustama ja kokonaan omistama tytäryhtiö. Nordic Jamin päämarkkinalueita olivat Skandinavia, Venäjä ja Baltia. Yhtiö valmisti muun muassa hilloja, marmeladeja, makeistäytteitä ja leipomoraaka-aineita. Yritys kehitti myös marja- ja hedelmäjalosteita.


title: Nordic Jam

text: Nordic Jam Oy fuusioitiin Valioon 1.3.2009, jonka jälkeen hillotehdas on toiminut Valion osana.


title: Amish-koulusurmat

text: Amish-koulusurmilla viitataan maanantaiaamuna 2. lokakuuta 2006 sattuneeseen joukkomurhaan amish-uskonlahkolaisessa koulussa Nickel Minesin kylässä Pennsylvaniassa, Yhdysvalloissa. Murhaajaksi vahvistettiin 32-vuotias Charles Carl Roberts (s. 7. joulukuuta 1973), joka teki lopuksi itsemurhan.


title: Amish-koulusurmat

text: Ampuja saapui koululle noin 9:51 aamulla, ennen joukkomurhaa tekijä oli jättänyt perheelleen itsemurhaviestin. Hän otti vangeikseen paikalla olleet tyttöoppilaat. Vain yksi tytöistä, 9-vuotias Emma Fisher selvisi vammoitta: hän oli jäänyt poikaoppilaiden seuraan, sillä ei ollut ymmärtänyt joukkomurhaajan käskyjä. Murhaaja määräsi tytöt riviin liitutaulun eteen ja ampui heitä vuorotellen. Luokanopettaja Emma Mae Zook pakeni ja hälytti poliisin paikalle. 13-vuotias Marian Fisher pyysi tulla ammutuksi ensimmäisenä, jotta nuoremmat oppilaat saattaisivat selvitä.


title: Amish-koulusurmat

text: Kaikkiaan ammuskelutapaus vaati viisi kuolonuhria, iältään 7–13-vuotiaita tyttöjä:Kuolonuhrien lisäksi viisi 6–13-vuotiasta tyttöä sai vakavia vammoja:Rachel, Esther ja Barbie pääsivät takaisin kouluun myöhemmin syksyllä ja Sarah juuri ennen joulua. Rosanna jäi koomaan.


title: Lakeside Golf Vammala

text: Lakeside Golf Vammala on Sastamalassa Pirkanmaalla sijaitseva 36-reikäinen golfkeskus, ja se on Pirkanmaan suurin golfkeskus.


title: Lakeside Golf Vammala

text: Sastamalan Karkussa sijaitseva Lakeside Golf on golfkeskus, johon kuuluu kaksi kenttää, Järvenranta ja Pirunpelto.


title: Lakeside Golf Vammala

text: Vuonna 1992 valmistunut Järvenranta, eli ns. vanha kenttä, on lakea ja leveäreunainen golfkenttä. Sitä voisi ulosmenon perusteella luonnehtia links-kentäksi, mutta sisääntulosta löytyy paljon peltoja, sekä metsissä olevia ylä- ja alamäkiä. Järvenranta sijaitsee Riippilänjärven lounaisrannalla, ja sen par-luku on 71.


title: Lakeside Golf Vammala

text: Toinen kentistä on vuonna 2005 valmistunut Pirunpelto. Se on haastava ja kapeareunainen kenttä, jolla nimensä mukaisesti sijaitsee kaksi kivikautista pirunpeltoa metsämaisemassa. Kentän layouttia muutettiin vuonna 2008 leventämällä muutaman väylän reunoja. Väylien 7 ja 17 välinen metsä-/kivikkoalue poistettiin ja tilalle kasvatettiin kokonaan karheikko. Pirunpellon par on 72.


title: Lakeside Golf Vammala

text: Kentän oheisalueisiin kuuluu driving range sekä yhteensä neljä harjoitteluviheriötä.


title: Voimasta ja kunniasta

text: Voimasta ja kunniasta on suomalaisen folk metal -yhtye Moonsorrowin toinen albumi. Sen julkaisi Spinefarm Records 26. marraskuuta 2001.


title: István Kertész

text: István Kertész (28. elokuuta 1929 – 16. huhtikuuta 1973) oli unkarilainen kapellimestari.


title: István Kertész

text: Kertész syntyi Budapestissa, opiskeli Franz Liszt -akatemiassa ja toimi uransa aikana mm. Lontoon sinfoniaorkesterin ylikapellimestarina vuosina 1965–1968.


title: István Kertész

text: Kertészin kuolema oli tapaturmainen hukkuminen Herzliyassa, Israelissa vuonna 1973. Häneltä jäi vaimo Edith Gabry, kolme lasta, äiti Margrit ja sisko Vera.


title: Titta Jokinen

text: Leena-Maija ”Titta” Jokinen (s. 23. helmikuuta 1951 Kalanti) on suomalainen näyttelijä ja laulaja. Hänet tunnetaan parhaiten komediarooleistaan televisiossa ja elokuvissa, Komediateatteri Arenan näyttelijänä sekä lukuisista äänirooleistaan piirretyissä elokuvissa ja televisiosarjoissa. Jokinen osallistui Eurovision laulukilpailuihin 1976 Suomen edustajana Fredin ryhmässä kappaleella ”Pump pump”.


title: Titta Jokinen

text: Jokinen syntyi Kalannissa, mutta vietti suurimman osan lapsuudestaan Säkylässä. Hän aloitti laulajanuransa 1960-luvun lopussa taitelijanimellä Tommy tunnetun Ilkka Eräveden kanssa duossa Tommy & Titta, ja esiintyi myöhemmin myös Gugi Kokljuschkinin kanssa. Ensiesiintymisensä televisiossa Jokinen teki Vesa-Matti Loirin parina "Kuustudio"-lähetyksessä vuonna 1969.


title: Titta Jokinen

text: Titta Jokinen oli ohjaaja Ere Kokkosen toinen vaimo. Heillä on yhteinen tytär Kiti Kokkonen. Kokkosesta erottuaan hän avioitui Pauli Virran kanssa. Tästä liitosta syntyi tytär, Pauliina Virta. Nykyisin hän on avioliitossa Yleisradion hallintojohtajan Jussi Tunturin kanssa.


title: Titta Jokinen

text:
Komediateatteri Arena
Peacock-teatteri


title: Titta Jokinen

text: Heinolan Kesäteatteri


title: Kivenkantaja

text: Kivenkantaja on suomalaisen folk metal -yhtye Moonsorrowin 10. toukokuuta 2003 julkaistu kolmas albumi. Sen julkaisi Spinefarm Records. Levy nousi Suomessa listoille, parhaimmillaan sijalle 16, mikä yllätti yhtyeen, sillä jäsenet olivat studioon mennessään ajatelleet tekevänsä epäkaupallisimman levynsä ikinä.


title: Kivenkantaja

text: Kappaleesta Jumalten kaupunki julkaistiin Mitja Harvilahden ohjaama, noin viiteen minuuttiin lyhennetty, musiikkivideo. Video oli mukana yhtyeen Suden uni -albumin uudelleenjulkaisun bonus-DVD:llä.


title: Arraukilpikonna

text: Arraukilpikonna ("Podocnemis expansa") on Etelä-Amerikassa elävä kilpikonnalaji. Se on maailman suurin makeanveden kilpikonna.


title: Arraukilpikonna

text:
Arraukilpikonnan selkäkilpi voi kasvaa jopa metrin pituiseksi ja eläin voi painaa 50 kiloa. Keskimäärin ne ovat noin 30-kiloisia ja kilven pituus tuolloin 70 senttiä. Naaraat ovat koiraita kookkaampia. Kilven takaosa on hyvin leveä, ja koko selkäkilpi kilpi näyttää lähes pyöreältä. Jokaisessa jalassa on räpylä ja pää ja häntä ovat melko lyhyet. Leuan kärki ei ole koukkumainen, kuten monilla muilla kilpikonnilla. Päälaki on aika litteä, ja kallossa on silmäkuoppien välissä syvä uurre. Leuan alla on kaksi ihopaksunnon muodostamaa liuskaa.
Selkäpanssarin väri on nuorena vihreänruskeita, mutta se tummuu iän myötä harmaaksi. Nuorilla on myös kilvessään enemmän keltaisia täpliä.


title: Arraukilpikonna

text: Arraukilpikonna elää lähinnä Amazonin ja Orinocon jokialueilla, Brasiliassa, Perussa, Kolumbiassa, Venezuelassa, Guyanassa ja Boliviassa. Välillä niitä tavataan myös Trinidadissa.


title: Arraukilpikonna

text: Arraukilpikonnat elävät jokialueilla, jotka tulvivat säännöllisesti. Kilpikonnien ravinto koostuu kasveista. Ne hankkivat vararavintoa sadekaudella ja esimerkiksi Orinocossa ne siirtyvät tulviville alueille syömään tulvan alle jääneitä kasveja. Ne syövät etenkin kukkia, hedelmiä ja juuria. Ravintonsa arraukilpikonna etsii tulva-alueiden lisäksi itse joesta ja lähistön lammista.


title: Arraukilpikonna

text: Vararavinnon arraukilpikonnat käyttävät lisääntymiskauden rasituksiin, sillä ne saattavat vaeltaa jopa 150 kilometriä sopivalle lisääntymisrannalle. Se on yleensä kuivana aikana paljastunut hiekkasärkkä, jonne kilpikonnia kokoontuu joukoittain. Kilpikonnat lepäävät matkan jälkeen toipuakseen rankasta matkasta ja löhöävät hiekalla tai vedessä. Ne siirtyvät kaikki yhtä aikaa veteen tai maalle. Muninnan ajan tullessa naaras kostuttaa kaivamansa kuopan hiekkaseinämät viemärisuolensa eritteillä, jottei pesä sortuisi ja jotta munilla olisi tarpeeksi kosteutta. Pesään se munii 50–100 munaa. Muninnan jälkeen naaras peittää kuopan huolellisesti ja kaivaa valekuoppia pesärosvojen kuten mustakondorien ja haikaroiden harhauttamiseksi. Muninta tapahtuu Amazonin yläjuoksulla kesä-heinäkuussa, mutta alajuoksulla vasta loka-marraskuussa. Munia on yhdessä paikassa jopa miljoonia, mutta usein kaikki munat tuhoutuvat aikaisen tulvan vuoksi. Pesärosvot ovat myös uhka munille ja poikasille. Isommatkin kilpikonnat voivat jäädä kaimaanien ja jaguaarien saaliiksi.


title: Arraukilpikonna

text: Arraukilpikonna on harvinaistunut ihmisen toiminnan takia. Erityisesti kilpikonnan munia arvostetaan ja paikalliset keräävät niitä omiin tarpeihinsa, koska ne ovat hyvää ruokaa ja niistä saa erinomaista polttoöljyä. Munia kerätäänkin vuosittain suuria määriä. Paikallisten keräily ei ole uhannut kantaa, mutta kaupallinen keräily on huventanut niiden määrää. Nykyään kilpikonnien monet lisääntymisrannat on suojeltu. Kilpikonnia on myös tarhattu, jonka jälkeen niitä on vapautettu luontoon. Laji on IUCN:n punaisessa kirjassa luokiteltu uhanalaiseksi.


title: Barry Tuckwell

text: Barry Emmanuel Tuckwell (s. 5. maaliskuuta 1931 Melbourne, Australia) on australialainen käyrätorvensoittaja.


title: Barry Tuckwell

text: Tuckwell opiskeli Sydneyn St Andrew's Cathedral Schoolissa ja Sydneyn konservatoriossa. Hän opiskeli Sydneyssä Alan Mannin johdolla, minkä jälkeen hän muutti Britanniaan vuonna 1951, jossa opiskeli Dennis Brainin johdolla.


title: Barry Tuckwell

text: Tuckwell liittyi Melbournen sinfoniaorkesteriin jo 15-vuotiaana. Uransa aikana Tuckwell soitti mm. Hallé-orkesterissa, Bournemouthin sinfoniaorkesterissa ja vuosien ajan Lontoon sinfoniaorkesterissa. Hän oli Lontoon sinfoniaorkesterin soolocornisti 1955 - 1968. Hän toimi myös Royal Academy of Musicin professorina 1963 - 1974. Vuodet 1979 - 1983 hän toimi Tasmanian sinfoniaorkesterin johtajana. Tuckwell oli mukana perustamassa Marylandin sinfoniaorkesteria vuonna 1982 ja toimi pitkään sen johtajana. Hän antoi viimeisen sooloesityksensä Baltimoren sinfoniaorkesterin kanssa 25. tammikuuta 1996.


title: Barry Tuckwell

text: Suomessa hän on vieraillut solistina ja opettajana muun muassa Naantalissa 1985, Jyväskylän kesässä 1979 ja Sibelius-Akatemiassa 1991.


title: Barry Tuckwell

text: Hän toimi International Horn Societyn presidenttinä 1969 - 1977.


title: Barry Tuckwell

text: Tuckwellille on myönnetty Brittiläisen imperiumin ritarikunnan (1965) ja Order of Australian (1992) arvot. Muiden muassa Oliver Knussen ja Richard Rodney Bennett ovat omistaneet teoksiaan hänelle.


title: Marjaana

text: Marjaana on suomalainen naisen etunimi. Marjaanan alkuperä on Marja, joka on yhdistetty Mariaan. Maria on Jeesuksen äiti, ja sen merkitys on 'toivottu lapsi'.


title: Marjaana

text: Marjaanasta on syntynyt lukuisia muunnelmia, kuten nimet Marianna ja Marjatta. Suomessa Marjaanan nimipäivää vietetään 15. elokuuta. Elokuuhun 2018 meneessä Marjaana oli annettu nimeksi 20 688 henkilölle.Lähde


title: Joensuun nuorisovaltuusto

text: Joensuun nuorisovaltuusto on joka toinen vuosi vaaleilla valittava joensuulaisten nuorten äänitorvi. Se vaikuttaa Joensuun kunnallispolitiikassa: se toimii nuorten edunajajana ja yhteytenä päättäjiin. Nuorisovaltuusto vaikuttaa nuorten asioihin aloittein ja kannanotoin, mielenosoituksin, tekemällä kyselyitä ja mielipidetutkimuksia. Se myös järjestää tapahtumia, seminaareja ja tapaamisia. Nuorisovaltuusto on myös edustanut kaupungin nuoria eri kansainvälisissä yhteyksissä.


title: Joensuun nuorisovaltuusto

text: Valtuusto pitää kokouksia kerran kuukaudessa. Kokouksista ilmoitetaan nuorisovaltuuston internet- ja Facebook-sivuilla. Lisäksi se osallistuu kaupungin lautakuntien työskentelyyn. Valtuusto toimii itsenäisesti mutta osana Joensuun nuorisotoimen toimintaa.


title: Joensuun nuorisovaltuusto

text: Nykyisessä valtuustossa on 20 jäsentä ja 10 varajäsentä. Sen puheenjohtaja (2017–) on Tatu Hiltunen.


title: Joensuun nuorisovaltuusto

text: Valtuusto on toiminut vuodesta 1999. Sen ensimmäisenä puheenjohtajana toimi Antti Öystilä.


title: Joensuun nuorisovaltuusto

text: Varsinaiset:


title: Joensuun nuorisovaltuusto

text: Varalla:


title: Carlos Pace

text: José Carlos Pace (6. lokakuuta 1944, São Paulo - 18. maaliskuuta 1977 São Paulo) oli brasilialainen Formula 1 -ajaja. Pace nousi F1:iin Emerson Fittipaldin vanavedessä, ja aloitti Williamsilla 1972. Hän siirtyi seuraavaksi kaudeksi Surteesille, josta neuvotteli itsensä irti kesken toisen kauden, ja siirtyi ajamaan Brabhamia. Pace keräsi urallaan yhteensä 58 pistettä, ja saavutti yhden voiton.


title: Carlos Pace

text: Carlos Pace kuoli lentokone-onnettomuudessa 1977. Nykyinen Brasilian Grand Prix ajetaan hänen nimeään kantavalla radalla, Autodromo José Carlos Pace. Pace on haudattuna Cemitério do Araçaan, São Pauloon.


title: Keijukala

text: Keijukala ("Gramma loreto") on pienikokoinen trooppinen kala.


title: Keijukala

text: Keijukala on puoliksi keltainen, puoliksi purppuranpunainen ja kasvaa noin 7 cm pitkäksi. Selkäevän etureunassa on musta piste. Kalan vartalo on muodoltaan puikkomainen. Kaikki keijuahvenet syntyvät naaraina, mutta osa muuttuu myöhemmin koiraiksi. Koiras kasvaa hiukan naaraita isommaksi, ja kun se on valmis kutemaan, sen värit muuttuvat tummemmiksi.


title: Keijukala

text: Keijukala on kotoisin Karibialta.


title: Keijukala

text: Keijukala on reviiritietoinen ja siksi usein aggressiivinen lajitovereita ja joskus muitakin suunnilleen samannäköisiä kaloja, kuten lilakeijuahvenia ja purppurakeijuahvenia kohtaan. Jos haluaa pitää samassa altaassa useampia kuin yhtä, akvaarion on oltava kohtalaisen suuri, ja kaikki keijukalat on hankittava yhtaikaa, muuten aiemmin hankitut ehtivät vallata reviirit, ja kiusaavat myöhemmin saapuneita tunkeilijoita.


title: Keijukala

text: Luonnossa keijukala viihtyy matalammissa vesissä kuin sukulaisensa surukeijukala; tyypillinen keijukalan uimasyvyys on 20-30 metriä. Se on arka kala joka livahtaa omille teilleen sukeltajan lähestyessä.


title: Keijukala

text: Keijukala on yksi ensimmäisistä merivesikaloista, joka saatiin lisääntymään vankeudessa.


title: Keijukala

text: Keijukala syö suurikokoista eläinplanktonia, mutta oppii yleensä syömään myös korvaavaa ruokaa. Akvaariossa varminta ruokaa ovat artemia, kun kala syö niitä, sitä voi vähitellen totuttaa muihinkin ruokiin.


title: Sabotaasi

text: Sabotaasi (aiemmin sabotaaši) on vahingonteko, jolla pyritään poliittiseen tai sotilaalliseen tavoitteeseen vaikeuttamalla vastustajan toimintaa. Sabotaasi on perinteinen vastarintaliikkeiden ja vallankumouksellisen työväenliikkeen toimintamuoto.


title: Itchō Itō

text: Itchō Itō ( "Itō Itchō", 23. elokuuta 1945 – 18. huhtikuuta 2007) oli Nagasakin pormestari. Hän astui virkaan vuonna 1995 ja palveli tehtävässään, 17. huhtikuuta 2007 asti, jolloin Yamaguchi-gumi-rikollisjärjestön jäsen Tetsuya Shiroo ampui häntä kahdesti hänen ollessaan kampanjoimassa uudelleenvalintansa puolesta. Itō vietiin Nagasakin yliopistolliseen sairaalaan, jossa hän kuoli verenhukkaan aikaisin seuraavana päivänä.


title: M/S Liberty of the Seas

text: M/S Liberty of the Seas on Royal Caribbean Internationalin Suomessa 2007 valmistunut risteilyalus.


title: M/S Liberty of the Seas

text: Alus tilattiin 30. syyskuuta 2004 Aker Yardsin Turun telakalta. Sen kölilaskettiin 17. lokakuuta 2005 telakkanumerolla 1353 ja alus laskettiin vesille 4. elokuuta 2006. Alus teki ensimmäisen koeajonsa 14.-16. joulukuuta ja toisen 10.-11. huhtikuuta 2007. Alus luovutettiin 18. huhtikuuta Royal Caribbean Cruises Limitedille, joka on rekisteröity Nassauhun Bahamaan.


title: M/S Liberty of the Seas

text: Alus lähti telakalta 19. huhtikuuta kohti Southamptonia, mistä se jatkoi matkaansa New Yorkiin ja Miamiin. Alus aloitti 19. toukokuuta ensimmäisen risteilynsä Miamin Fort Lauderdalesta.


title: M/S Liberty of the Seas

text: Palveluja ja ajanvietettä löytyy joka makuun: koko laivan mittainen Royal Promenade myymälöineen, kahviloineen ja ravintoloineen, sisäluistelurata, golfsimulaattori, kiipeilyseinä ulkoilmassa, Flowrider sekä suuri kylpylä-, sauna- ja kuntoilukeskus. H2O-zonen ulkoilmavesipuisto sekä lukuisia allasalueita.


title: Ismo Sajakorpi

text: Ismo Jukka Henrik Sajakorpi (s. 18. toukokuuta 1944 Tampere) on suomalainen teatteri- ja tv-ohjaaja sekä käsikirjoittaja ja viihdetaiteilija, joka parhaiten tunnetaan Kivikasvot-viihderyhmästä. Sajakorpi käsikirjoitti Kivikasvojen esiintymisiä aluksi yhdessä Jori Dolivon kanssa, vuodesta 1976 alkaen yksin.


title: Ismo Sajakorpi

text: Sajakorpi kirjoitti ylioppilaaksi Tampereen Lyseosta (1964), kävi Reserviupseerikoulun 1965, opiskeli Taideteollisessa oppilaitoksessa (nyk. Aalto-yliopiston taideteollinen korkeakoulu) kamerataiteen osastolla 1965–1969. Hän on ollut freelance TV-ohjaaja ja käsikirjoittaja (1966–1980), TV-ohjaaja MTV3 (1980–2000), teatteriohjaaja ja näytelmäkirjailija (1996–).


title: Ismo Sajakorpi

text: Avioliitossa Raili Leskisen kanssa (1994–). Lapset ensimmäisestä avioliitosta: Sina Valma Tuulia (s. 1986) ja Samu Henrik (s. 1987).


title: Venttiilikoneisto

text: Venttiilikoneisto on polttomoottoreissa käytettävä järjestely, jolla huuhdellaan palotila ja tuodaan uusi polttoaineseos sisään sylinteriin. Venttiilikoneistoissa on venttiilejä kahta eri tehtävää varten: imuventtiilejä ja pakoventtiilejä. Näiden lisäksi venttiilikoneisto hoitaa venttiilien aukaisun ja sulkemisen oikeassa järjestyksessä oikea-aikaisesti.


title: Venttiilikoneisto

text: Imuventtiilien tehtävä on avata polttoaineen ja ilman seokselle tie imusarjasta palotilaan. Aukeava pakoventtiili sallii pakokaasujen poistua männän työntämänä palotilasta pakosarjaan. Samaan aikaan kiinni ollessaan ne mahdollistavat polttoaine-ilmaseoksen kokoonpuristamisen ennen sytytystä.


title: Venttiilikoneisto

text: Polttomoottorin venttiileissä on monta eri osaa:


title: Venttiilikoneisto

text:
Kilpailukäytössä hyödynnetään toisinaan erikoisrakenteisia ja kalliita ns. natrium-venttiilejä.
Niissä suurin osa venttiilin varresta on ontto ja osittain täytetty melko alhaisessa lämpötilassa nesteytyvällä natrium-metallilla. Nestemäinen, varren sisällä "hölskyvä" natrium vähentää edestakaisin liikkuvan kappaleen massahitausvoimia sekä kuljettaa liikalämpöä venttiilinlautasesta ylös sylinterinkanteen.


title: Venttiilikoneisto

text: Perinteisesti moottorin nokka-akseli antaa käyttövoiman ja ohjauksen venttiilin liikkeelle.


title: Venttiilikoneisto

text: Vaihtoehtoina on olemassa "vapaaventtiili" moottoreita, joissa venttiilit ovat solenoidi-ohjattuja ilman nokka-akselia.


title: Venttiilikoneisto

text: Mekaanisen voiman sijaan voidaan käyttää pneumaattisesti toimivia venttiilejä.


title: Salibandyn I-divisioonan kausi 2006–2007

text: Kausi 2006–2007 oli salibandyn I-divisioonan 19. kausi. Runkosarja alkoi 30. syyskuuta 2006 ja päättyi 4. maaliskuuta 2007. TPS voitti länsilohkon ja SC Blues itälohkon. Länsilohkon pistepörssin voitti Nokian KrP:n Toni Katajisto ja itälohkon Rangersin Rein Kivi.


title: Purppurakeijuahven

text: Purppurakeijuahven ("Cypho purpurascens") on keijuahveniin kuuluva kala.


title: Purppurakeijuahven

text:
Purppurakeijuahven kasvaa noin 10 cm pitkäksi. Se on vartaloltaan puikkomainen, selkä. ja vatsaevät ovat melko korkeat. Koiras on kokonaan punainen selkäevän tummaa täplää lukuun otatamatta. Naaraan väri muuttuu vaiheittain päästä pyrstön violetista punaisen kautta oranssiin ja keltaiseen.
Purppurakeijuahven on kotoisin Tyynenmeren länsiosista. Sitä tavataan Suurella Valliriutalla ja Papua-Uuden Guinean ja Tongan ympäristössä.


title: Purppurakeijuahven

text:
Purppurakeijuahven on melko aggresiivinen lajitovereitaan kohtaan, eikä niitä voi yleensä pitää useampia samassa altaassa. Kotiutunut purppurakeijuahven uiskentelee myös vapaassa vedessä, mutta on aina valmis sujahtamaan koloonsa. Niinpä se tarvitsee viihtyäkseen riutta-akvaarion, jossa on paljon piilopaikoiksi sopivia koloja.
Purppurakeijuahven syö lihapitoista ruokaa.


title: Hallé-orkesteri

text: Hallé-orkesteri () on brittiläinen sinfoniaorkesteri. Sen perusti Charles Hallé vuonna 1858. Orkesteri toimi pitkään Manchesterin Free Trade Hallissa, mutta siirtyi vuonna 1996 Bridgewater Halliin.


title: Hallé-orkesteri

text: Hallé-orkesterin yhteydessä toimii myös samanniminen kuoro. Nykyisenä pääkapellimestarina on vuodesta 2000 toiminut Mark Elder.


title: Kirby’s Epic Yarn

text: Kirby’s Epic Yarn on Good-Feelin kehittämä ja Nintendon julkaisema tasohyppelypeli. Peli on julkaistu vuonna Wiille.


title: Kirby’s Epic Yarn

text: Vahvistettuja kykyjä on kuusitoista: Beam (säde), Bomb (pommi), Clean (puhdistus/hävitys), Cutter (leikkaus), Fighter (taistelija), Fire (tuli), Hammer (nuija), Ice (jää), Parasol (sateenvarjo), Plasma, Stone (kivi), Sword (miekka), Tornado, Water (vesi), Wheel (rengas), and Wing (siipi).


title: Kirby’s Epic Yarn

text: Peli oli alun perin julkistettu vuoden 2005 E3-messuille Nintendo GameCubelle. Vuoden 2006 E3-messuissa sitä ei ollut. Kulki huhuja, että peli olisi peruutettu kokonaan. Myöhemmin selvisi, että peli tulee Wiille, mahdollisesti jo vuonna 2008.


title: Charles Hallé

text: Karl Halle (11. huhtikuuta 1819 – 25. lokakuuta 1895), Englantiin muuton jälkeen 1848 Charles Hallé, oli saksalaissyntyinen kapellimestari ja pianisti. Hän perusti Hallé-orkesterin Manchesterissa 1858.


title: Charles Hallé

text: Halle syntyi Hagenissa. Hänen isänsä oli urkuri, ja Karl sai varhaisimman musiikinopetuksensa häneltä. Myöhemmin hän opiskeli Darmstadtissa ja Pariisissa.


title: Charles Hallé

text: Charles Hallé johti Hallé-orkesteria sen perustamisvuodesta 1858 kuolemaansa vuonna 1895. Lisäksi hän johti vuodesta 1883 kuolemaansa Liverpoolin kuninkaallisia filharmonikkoja. Hän kuoli Manchesterissa.


title: Paul McGillion

text: Paul McGillion (s. 5. tammikuuta 1969, Paisley, Skotlanti) on kanadanskotlantilainen näyttelijä, joka on tehnyt teatteri-, televisio- ja elokuvarooleja vuodesta 1990 lähtien. Hän syntyi Skotlannissa, mutta hänen perheensä asui jonkin aikaa Irlannissa ja muutti sieltä edelleen Kanadaan McGillionin ollessa kaksivuotias. Kun tämä oli 11-vuotias, perhe muutti kolmeksi vuodeksi takaisin Skotlantiin. Nykyisin McGillion asuu Vancouverissa, ja hän toimi muun muassa opettajana vancouverilaisessa elokuvakoulussa vuosina 1998 ja 1999.


title: Paul McGillion

text: McGillion tunnetaan parhaiten roolistaan skotlantilaisena tohtori Carson Beckettina scifi-sarjassa "Stargate Atlantis". Beckettin hahmon oli alun perin tarkoitus olla vain satunnainen vierailija sarjassa, mutta positiivisen katsojapalautteen ansiosta hänestä tehtiin yksi sarjan päähahmoista. Tällä hetkellä McGillion ei näyttele sarjassa, eikä hänen paluustaan ole varmuutta.


title: James Loughran

text: James Loughran (s. 30. kesäkuuta 1931, Glasgow) on skotlantilainen kapellimestari.


title: James Loughran

text: Loughran toimi ylikapellimestarina lle 1965–1971, Hallé-orkesterille 1972–1983 sekä Bambergin sinfoniaorkesterille 1979–1983. Hän on johtanut vuodesta 1996 Aarhusin sinfoniaorkesteria Tanskassa.


title: Edvaldo Valério

text: Edvaldo Valério Silva Filho (s. 20. huhtikuuta 1978 Salvador) on brasilialainen entinen uimari, joka voitti olympiapronssia 4x100 metrin vapaauintiviestissä Sydneyssä 2000, yhdessä Fernando Schererin, Gustavo Borgesin, ja Carlos Jaymen kanssa.


title: Suomen maahanmuutto- ja eurooppaministeri

text: Maahanmuutto- ja eurooppaministeri oli Suomen sisäministeriön alaisuuteen kuulunut ministerin virka Vanhasen toisessa hallituksessa (2007–2010) ja sitä seuranneessa Kiviniemen hallituksessa (2010–2011). Ministerin asialistalla olivat EU- ja maahanmuuttoasiat. Molemmissa hallituksissa ministerinä toimi RKP:n Astrid Thors (2007–2011).


title: Ferrari 512 TR

text: Ferrari 512 TR on italialaisen Ferrarin vuosina 1991–1994 valmistama urheiluauto. Se oli edelleen kehitetty versio kuuluisasta Testarossa-mallista. Muun muassa vaihteistoa ja moottoria parannettiin, ja kori muotoiltiin uudelleen. Vuonna 1994 autosta tehtiin paranneltu versio, F512 M. Sen korvasi vuonna 1996 uusi, etumoottorinen Ferrari 550 Maranello.


title: Antoaneta Frenkeva

text: Antoaneta Frenkeva (s. 24. elokuuta 1971) on entinen bulgarialainen uimari, joka voitti olympiahopeaa 100 metrin rintauinnissa Soulissa 1988, edellään vain joukkuetoverinsa Tanja Dangalakova. Samoissa kilpailuissa hän voitti pronssia 200 metrin rintauinnissa.


title: Hetta–Pallas-vaellusreitti

text: Hetta–Pallas-vaellusreitti on Pallas-Yllästunturin kansallispuistoon kuuluva vuonna 1934 linjattu vaellusreitti. Kesäreitti on 55 ja talvireitti 53–60 kilometriä pitkä. Reitille ominaista on ylitettävien tunturien määrä, ja vaellus onkin lähinnä tunturilta toiselle patikoimista. Tunturien välillä laskeudutaan kuruihin.


title: Hetta–Pallas-vaellusreitti

text: Vaellusreitin voi kulkea joko Enontekiön Hetasta Pallastunturin luontokeskukseen tai päinvastoin. Reitin varrella on sauna ja useita autiotupia. Lisäksi jokaisella tuvalla ja tulentekopaikalla on vesipaikka, ja luonnonvesien pitäisi muutenkin olla juomakelpoista koko reitin varrella.


title: Hetta–Pallas-vaellusreitti

text: Hetta–Pyhäkero-välillä maasto on mäntykangasta, eikä vielä nousta tuntureille. Heti vaellusreitin alussa täytyy ylittää Ounasjärvi veneellä. Pyhäkerossa on autiotupa.


title: Hetta–Pallas-vaellusreitti

text: Pyhäkero–Sioskuru-välillä noustaan Pyhäkerolle, jossa näköala avartuu. Huipun jälkeen laskeudutaan Sioskuruun. Sioskurussa on autio- ja varaustupa.


title: Hetta–Pallas-vaellusreitti

text: Sioskurun ja Pahakurun välisen reitin alusta lähtee reitti Tappurin autiotuvalle. Sioskuru–Pahakuru-välin reitti kulkee Marastojoen ja neljän vaaran yli. Nimestään huolimatta nämä vaarat ovat käytännössä tuntureita. Viimeisen vaaran jälkeen kuljetaan ylängöllä Pahakurun autiotuvalle asti.


title: Hetta–Pallas-vaellusreitti

text: Tappurista lähtee reitti Ketomellaan ja Pahakurun suuntaan, jossa reitti liittyy Sioskuru–Pahakuru reittiin.


title: Hetta–Pallas-vaellusreitti

text: Puolentoista kilometrin matka Pahakurulta Hannunkurulle kulkee pääosin tasaisella kankaalla. Hannunkurussa on autio- ja varaustuvan lisäksi kota ja sauna.


title: Hetta–Pallas-vaellusreitti

text: Hannukuru–Montelli-välillä noustaan Suastunturille, jonka jälkeen laskeudutaan Suoskuruun, jossa on kota. Suoskurusta reitti nousee Lumikerolle. Lumikerolta laskeuduttaessa ylitetään poroaita. Poroaidan jälkeen sivutaan Vuotiskeroa ja laskeudutaan Montelliin. Montellissa on pieni porokämppä, josta on matkaa Nammalakuruun vielä 1,2 kilometriä. Nammalankurussa on autio- ja varaustupa.


title: Hetta–Pallas-vaellusreitti

text: Nammalakurusta mennään ensin Rihmakuruun, jossa on kota, ja sitten aletaan heti nousta ylöspäin. Vaellusreitin viimeisellä osuudella ohitetaan tunturiselänteen korkein kero, 807 metrin korkuinen Taivaskero. Reitti ei kulje Taivaskeron laen yli, mutta sinne voi poiketa polkua pitkin. Lopulta laskeudutaan kuruun ja päädytään Pallastunturin luontokeskukseen.


title: Karkeakarvainen kettuterrieri

text: Karkeakarvainen kettuterrieri on varsinkin kettujen, mutta myös muuhun luolametsästykseen kehitetty koirarotu.


title: Karkeakarvainen kettuterrieri

text: Rodun syntymaa on n. 1500-luvun Englanti. Jo alun perin koiria oli kahta karvatyyppiä, sekä myös mustaruskea värimuunnos. Valkovoittoista väriä alettiin suosia pian sen jälkeen kun huomattiin tumman värin olevan huonompi luolametsästyksessä, koska koiria ammuttiin vahingossa riistaeläimenä. Rotu virallistettiin vuonna 1876 Englannissa, jolloin sileäkarvainen ja karkeakarvainen laskettiin yhdeksi roduksi, kunnes ne erotettiin toisistaan 1920-luvulla. Ensimmäiset yksilöt tuotiin suomeen 1900-luvulla, sileäkarvaista kettuterrieriä myöhemmin.


title: Karkeakarvainen kettuterrieri

text: Karkeakarvainen kettuterrieri on säkäkorkeudeltaan vajaa 40 cm korkea, neliömäinen koira. Kallo on yhtä pitkä kuin kuono-osa, ja molemmat kapenevat hieman. Tummien silmien ilme on älykäs, kirsun pitää olla musta. Korvat ovat tukevat, pienet ja V:n muotoiset taittuessaan selvästi poskia kohti. Runko on lihaksikas ja tiivis. Raajojen tulee olla suorat ja tasapainoisesti kulmautuneet. Perinteisesti häntä on typistetty (Suomessa typistyskielto), pitkänä häntä ei saa kaartua selän päälle. Hampaiden pitää olla täydelliset ja tasapurennassa. Liikkeet suorat ja yhdensuuntaiset, takajaloissa joustava työntö. Karva on tiheää ja hyvin karkeaa. Runsaampi karvoitus kuonossa, kulmakarvoissa sekä jaloissa. Karkeakarvaisen kettuterrierin turkki on yleensä kirjava, eli siinä on pääosin ruskeaa, mustaa ja valkoista.


title: Karkeakarvainen kettuterrieri

text: Karkeakarvaisen kettuterrierin turkki on mahdollisimman karkeaa ja hyvin tiheää. Se vaatii säännöllistä hoitoa, karva tulisi joko nyppiä tai trimmata koneella, 3-4 kertaa vuodessa. Nyppiminen ei satu koiraan, kun sen tekee oikeaan aikaan karvan ollessa ”kypsää”. Näyttelytrimmauksen tekeminen vie paljon aikaa ja on vaativaa.


title: Karkeakarvainen kettuterrieri

text: Kettuterrieri on energinen ja temperamenttinen koirarotu. Muiden luolakoirien tavoin se on itsenäinen ja älykäs. Rotua pidetään myös seurakoirana, koska se on iloinen, reipas ja leikkisä. Aktiivisena rotuna se tarvitsee päivittäistä tekemistä, minkä määrä vaihtelee koiran ja sen tottumusten mukaan. Toiset kettuterrierit ovat dominoivia luonteeltaan, eivätkä ne välttämättä tule toimeen toisten koirien kanssa.


title: Karkeakarvainen kettuterrieri

text: Suomessa rodun kanta on hyvin tasokas. Rotu on Suomessa suosittu, vuonna 2002 rekisteröitiin Suomen Kennelliittoon 145 pentua. Rotu on jakautunut käyttö- ja näyttelylinjaisiin, ja niissä on eroja luonteissa ja ulkomuodossa. Vaikka rotu onkin suosituin seurakoirana, soveltuu se myös muuhun harrastamiseen ja käyttöön.


title: Karkeakarvainen kettuterrieri

text: Alkuperäisen käyttötarkoituksen mukaan rotua käytetään edelleen metsästyksessä. Metsästäjät käyttävät rotua myös haavoittuneiden eläinten jäljestämiseen ja vedestä lintuja noutavana koirana. Myös agility on suosittu harrastus, jossa kilpailee useita kettuterriereitä, muutamia myös TOKO:ssa. Kettuterrieri on myös hyvä harrastuskaveri moneen muuhunkin lajiin.


title: Karkeakarvainen kettuterrieri

text: Rotu ei kuulu Suomen Kennelliiton PEVISA:an (Perinnöllisten vikojen ja sairauksien vastustamisohjelma), mutta jalostukseen käytettävien koirien tutkimista suositellaan. Koska rodun yksilöitä on tutkittu hyvin vähän, ei tarkkaa tietoa rodun terveystilanteesta ole. Rotuyhdistyksen vuonna 2005 tekemän terveyskyselyn mukaan suurimpina ongelmina karkeakarvaisilla kettuterriereillä on allergiat, iho-ongelmat ja korvatulehdukset.


title: Gordon Gollob

text:
Gordon Gollob (16. kesäkuuta 1912 - 8. syyskuuta 1987) oli itävaltalainen hävittäjälentäjä Kolmannen valtakunnan Luftwaffessa. Hän syntyi Grazissa Gordon MacGollob-nimisenä. Hänen isänsä oli skotti, joka oli muuttanut Itävaltaan. Gordon Gollob liittyi Itävallan Bundesheeriin vuonna 1933 ja vaihtoi nimensä jo tuolloin "germaanisemmaksi". Gollobin pudotussuhde oli 2.27
Anschlussin jälkeen hän siirtyi Kolmannen valtakunnan upseerikaartiin. Siirto oli hänelle helppo, koska hän oli natsi. Hän otti osaa Puolan miehitykseen, jossa yhteydessä saavutti ensimmäiset ilmavoittonsa. Seuraavat ilmataistelut liittyivät Norjan miehitykseen. Hän osallistui myös "Taisteluun Britanniasta". Hän siirtyi Neuvostoliiton vastaiselle rintamalle heti Operaatio Barbarossan alussa. Hän saavutti 53 ilmavoittoa kahtena syyskesän kuukautena ja peräti yhdeksän voittoa yhtenä päivänä. Joulukuussa 1941 hänet vedettiin kotirintamalle Bf 109:n kehitysversion koelentoihin. Keväällä 1942 hän oli Krimin rintamalla. Lokakuussa 1942 hänet siirrettiin Ranskaan esikuntatehtäviin. Huhtikuussa 1944 Gollob nimitettiin General der Jagdflieger Adolf Gallandin esikuntaan. Hänestä tuli koelentämisen johtaja. Hän johti Ardennien vastahyökkäyksen hävittäjätoimintaa. Tammikuussa 1945 hänestä tuli General der Jagdflieger. Hän saavutti kaikkiaan 150 ilmavoittoa 340 lennolla, joka on harvinaisen suuri voittojen lukumäärä lentojen lukumäärään nähden.


title: Gordon Gollob

text: Toisen maailmansodan jälkeen hän kirjoitti ilmailulehtiin elääkseen. Vuonna 1948 hän ryhtyi Itävallan "Itsenäisyyspuolueen" johtajaksi, jonka jälkeen työskenteli auto- ja moottorialan yrityksessä.


title: Paul Scofield

text: David Paul Scofield CH CBE (s. 21. tammikuuta 1922 Hurstpierpoint, Sussex – 19. maaliskuuta 2008) oli englantilainen näyttelijä. Hän voitti vuonna 1966 parhaan miespääosan Oscar-palkinnon roolistaan elokuvassa "Kunnian mies". Häntä on pidetty myös loistavana teatterinäyttelijänä.


title: Paul Scofield

text: Scofield meni 15. toukokuuta 1943 naimisiin Joy Parkerin kanssa, ja hänellä on kaksi lasta: Martin (s. 1944) ja Sarah (s. 1951) Hän sairasti verisyöpää.


title: Täpläsilli

text: Täpläsilli ("Alosa fallax") on sillin sukulainen, mutta korkeaselkäisempi. Lisäksi sillä on kyljissään rivi tummia täpliä. Pituutta sillä on n. 40 cm. Täpläsilli muistuttaa suuresti pilkkusilliä, jonka kanssa se voi risteytyä. Molemmat lajit kuuluvat kantasilleihin.


title: Täpläsilli

text: Täpläsillä tavattiin aina 1950-luvulle asti myös Itämerestä. Nykyisin sitä esiintyy Atlantissa Etelä-Norjasta Marokkoon, Välimeressä, Mustassameressä ja muutamissa Keski- ja Etelä-Euroopan järvissä. Lisäksi se on levinnyt laivojen mukana Pohjois-Amerikan Suuriin järviin. Täpläsilli eroaakin useimmista muista sillikaloista siinä, että se sietää makeaa vettä. Täpläsilli vaeltaa jokiin kutemaan ja jokisuistojen likaantuminen on heikentänyt täpläsillikantoja sen nykyisillä esiintymisalueilla. Suomessa täpläsilli on nykyään harvinainen satunnaisvieras.


title: Täpläsilli

text: Täpläsilli syö useimpien muiden sillikalojen tavoin eläinplanktonia. Se pyrkii itse välttymään syödyksi tulemiselta liikkumalla isoissa parvissa.


title: Täpläsilli

text: Kutu tapahtuu yöllä joen sorapohjalle. Poikaset uivat kuoriuduttuaan mereen.


title: Vanha valtiopäivätalo (Tukholma)

text: Vanha valtiopäivätalo () on Tukholmassa, Riddarholmenin saarella, Birger Jarls torgin etelälaidalla sijaitseva rakennus. Se toimi Ruotsin valtiopäivien rakennuksena vuosina 1866–1905. Sitä ennen se oli vuodesta 1833 toiminut säätyvaltiopäivien aatelittomien säätyjen eli papiston, porvariston ja talonpoikien kokoontumispaikkana. Aatelissääty käytti Ritarihuonetta.


title: Vanha valtiopäivätalo (Tukholma)

text: Rakennuksen vanhimmat osat ovat osa keskiaikaista Tukholman fransiskaaniluostaria. Se muutettiin valtiopäivärakennukseksi arkkitehti Johan Fredrik Åbomin suunnitelmien mukaan vuosina 1856–1866, ja sai samalla nykyisen ulkonäkönsä. Vuosina 1908–1911 valmistui rakennuksen merinäkymäpuolelle lisärakennus, jonka suunnitteli arkkitehti Aron Johansson. Vanhassa valtiopäivätalossa toimii nykyään Tukholman kamarioikeus.


title: McFly

text: McFly on englantilainen pop punk/pop/rock-yhtye. Yhtye syntyi Tom Fletcherin aloitteesta. Muita jäseniä ovat kitaristi Danny Jones, rumpali Harry Judd ja basisti Dougie Poynter. McFly löi itsensä läpi vuonna 2004 ""5 Colours in Her Hair"" -singlellä, joka nousi singlelistan ykkössijalle.


title: McFly

text: McFly on saavuttanut 12 Top 10 singleä, joista seitsemän ylsi ykkössijalle Britannian singlelistalla. Kaksi ensimmäistä albumia "Room on the 3rd Floor" (2004) ja "Wonderland " (2005), saavuttivat ykkössijan albumilistalla. Kolmas albumi "Motion in the Ocean", joka julkaistiin marraskuussa 2006, nousi Britannian virallisen albumilistan sijalle kuusi. Yhtye julkaisi marraskuussa 2007 "Greatest Hits" -kokoelman, josta on kaksi eri versiota; normaali versio sekä Deluxe Fans edition. Neljäs studioalbumi "Radio:ACTIVE" julkaistiin heinäkuussa 2008.


title: McFly

text: Yhtye julkaisi myös joulukuussa 2007 DVD:n, joka sisältää mm. kaikki 18 musiikkivideota ja kurkistuksen takahuoneeseen.


title: McFly

text: Yhtyeen jäsenet ovat esiintyneet "Just My Luck" -elokuvassa ja sen soundtrackilla. McFly omisti elokuvalle myös yhden levynsä. Albumin nimeksi tuli "Just My Luck".


title: McFly

text: Fletcher haki alkujaan Bustediin, mutta hänet hylättiin. Hän alkoi tehdä lauluja Bustedin jäsenen James Bournen kanssa, ja häntä pyydettiin mukaan koe-esiintymään uudelle yhtyeen alulle V:lle. Danny Jones tuli myös mukaan koe-esiintymiseen luullessaan, että kyseessä olisi Bustedin-tyylisen yhtyeen perustaminen. Fletcher puhui Jonesille jälkeenpäin, ja he muuttivat hotelliin Lontoossa, kahdeksi kuukaudeksi ja alkoivat tehdä lauluja Bournen kanssa. Täydentääkseen yhtyettä he pitivät koe-esiintymiset etsien basistia sekä rumpalia. Sattumalta Dougie Poynter ja Harry Judd esiintyivät samana päivänä. Ja McFly oli syntynyt. Yhtyeen nimi tulee Fletcherin lempielokuvasta "Paluu tulevaisuuteen", jossa päähenkilön nimi on Marty McFly.


title: McFly

text: McFlyn varhainen soundi oli sekoitus poppia ja rockia. Yhtyeen debyyttisingle "5 Colours in Her Hair" julkaistiin 29. maaliskuuta 2004, ja se nousi Britannian singlelistan ykköseksi helmikuussa 2004 ja pysyi ykkösenä kaksi viikkoa. Heinäkuussa 2004 yhtyeen toinen single, "Obviously", nousi myös ykköseksi. Sen jälkeen seurasi albumin ensinousu ykköseksi Britannian myyntilistalle. Levy rikkoi ennätyksiä, sillä McFly oli nuorin yhtye, jonka esikoisalbumi nousi myyntilistan ykkössijalle lyöden The Beatlesin aiemman ennätyksen. Yhtyeen kolmas single "That Girl" julkaistiin 6. lokakuuta 2004 ja se hävisi kamppailun ykkössijasta Brian McFaddenin "Real to me":lle. Single oli kuitenkin sijalla kolme, huolimatta viikon keskivaiheen laskevasta myynnistä. Neljäs sinkku, "Room on the 3rd Floor" (levyn nimikappale) julkaistiin 15. marraskuuta 2004 ja se saavutti vitossijan. Albumin nimi "Room on the Third Floor" tulee siitä missä Danny ja Tom kirjoittivat suurimman osan levystä, ne syntyivät poikien oleillessa huoneessa, joka sijaitsi kolmannessa kerroksessa. Se antoi heille myös idean itse kappaleelle, "Room on the 3rd floor".


title: McFly

text: Maaliskuussa 2005, McFly julkaisi kuudennen ja seitsemännen singlen "All About You/You've Got a Friend"in, joka oli kaksipuolinen. Tämä oli ensimmäinen julkaisu heidän toiselta albumiltaan "Wonderland", ja singlellä vierailee 60-jäseninen orkesteri. Sinkku saavutti ykkössijan 13 maaliskuuta 2005 ja sen tuotot lahjoitettiin Comif Reliefille. ""You've got a friend"" video kuvattiin Ugandassa, Afrikassa, jossa McFly vieraili hyväntekeväisyyspyyntönä. He suorittivat ensimmäisen areenakiertueensa lokakuussa 2005. Toinen single levyltä, "I'll be OK", julkaistiin Britanniassa 15 elokuuta, yhtyeen saavuttaen näin heidän neljännen Britannian sinkkulistan ykkössijansa. Levy itsessään julkaistiin 29 elokuuta 2005, nousten ykkössijalle sekin. Heidän kolmas singlensä "Wonderlandilta", "I wanna hold you", julkaistiin 17 lokakuuta 2005, antaen heille heidän kuudennen top 3:s sinkkunsa, häviten ykkössijan Arctic Monkeysille. Heidän neljäs sinkkunsa, "Ultraviolet/The Ballad of Paul K'" julkaistiin 12 joulukuuta 2005 ja se saavutti sijan yhdeksän.


title: McFly

text: Ensimmäinen single levyltä oli nimeltään "Please, Please", se julkaistiin Britanniassa kaksipuolisena mukanaan cover Queenin hitistä "Don't stop me now" 17 heinäkuuta 2006 Sport Relief 2006:n virallisena lauluna. Kaksipuolinen sinkku saavutti ykkössijan Britannian myyntilistoilla 23 heinäkuuta 2006, tehden siitä yhtyeen uran viidennen ykkössijan singlen. Hävittyään vedon G-A-Y:n omistajalle, yhtyeen täytyi esiintyä alasti lavalla heidän Motion in the ocean 2006-kiertueen aikana, kuten he tekivät "Please please" videossaan. 14 syyskuuta 2006, yhtyeen sähköpostitse tulevan uutislehden tilaajat saivat tiedon McFlyn viralliselta kotisivuilta, että kolmas albumi olisi nimeltään "Motion in the ocean". Levy julkaistiin 6. marraskuuta 2006, ja se ylsi sijalle kuusi. Toinen julkaisu albumilta "Star Girl" julkaistiin 23. lokakuuta 2006. ja se saavutti ykkössijan ensimmäisellä viikolla 54 802 myydyllä kappaleella. Kolmas julkaisu levyltä, "Sorry's not good enogh/Friday Night" julkaistiin 18. joulukuuta 2006, ja se ylsi sijalle kolme Britannian singlelistalla. "Friday Night" kappale kuuluu myös elokuvassa "Night at the Museum", ja se julkaistiin 22. joulukuuta 2006 Kanadassa ja Britanniassa 26. joulukuuta 2006. Heidän seuraava sinkkunsa, "Baby's coming back"/"Transylvania", julkaistiin 7. toukokuuta 2007, tullen näin yhtyeen seitsemänneksi ykkössijan singleksi. Alkuperäinen singlen julkaisupäivä oli tarkoitus olla 26. helmikuuta, mutta yhtye otti vastaan tarjouksen palata takaisin tuona aikana kylään nimeltä Kamwokya Ugandassa, missä he kävivät aikaisemmin, vuonna 2005.


title: McFly

text: "Motion In The Ocean" julkaistiin kaksoislevynä mukana "Baby's coming back" sekä DVD Wembleyn konsertista 14. toukokuuta 2007.


title: McFly

text:
Levy ilmestyi vuonna 2009 sisältäen hitit "One For The Radio" sekä "The Heart Never Lies". McFly käväisi hieman raskaammassa musiikkityylissä laulullaan "Corrupted", joka muistutti enemmänkin punkkia.
McFlyn tyyliä on kuvailtu heidän itsensä ja muiden musiikkialan ihmisten sanoin "Nu-Popiksi", mutta sitä voi myös pitää poppina tai poprockina. Huolimatta yhtyeen pop-imagosta ja maineesta on musikaalisia eroavaisuuksia verrattuna muihin poikabändeihin. Vaikutus on näennäinen The Raspberrieista, The Beach Boysta ja The Beatleseistä. Sanaisesti, kuitenkin, heidän tyylinsä on lähemmin, vaikkakin ei kovin samanlainen, muihin kitara-pop-yhtyeisiin kuten Busted. McFly onkin usein ajateltu samanlaiseksi tyyliltään kuin nykyään ei enää olemassa oleva Busted, keiden kanssa he jakoivat levy-yhtiön ja olivat yleisestikin ystäviä. Toden totta, James Bournella Bustedista ja Son of Dorkista, on ollut näppinsä pelissä kirjoittaen mukana monista McFlyn suurimmista hiteistä ja Tom Fletcher on myös kirjoittanut kappaleita yhtyeille, joihin James Bourne on kuulunut, mukaan lukien Bustedin hitin "Crashed the wedding". Kuitenkin, vaikkakin samanlaisia, Bustedin näytön suurimpia vaikutuksia tulee pop punk -yhtyeiltä kuten Blink 182 ja Sum 41 kuin 1960 vuoden rock, lisäyksenä heidän popsävelensä.


title: McFly

text: McFly on levyttänyt ja esittänyt vaihtelevasti tunnettuja, julkaistuja ja ei-julkaistuja covereita hyvin tunnetuista lauluista.


McFly


title: McFly

text:
2007
23 helmikuuta 2007, McFly esitti Primal Screamin "Rocks" Charlotte Churchsin hänen showssaan.


title: Medborgarhuset

text: Medborgarhuset (; myös "Forsgrénska Medborgarhuset") on Tukholman Södermalmilla, Medborgarplatsenin aukion laidalla sijaitseva rakennuskompleksi. Rakennuksen suunnitteli arkkitehti Karl Martin Westerberg, joka voitti vuonna 1930 järjestetyn suunnittelukilpailun. Talo valmistui 1939. Kompleksi koostuu kolmesta rakennuksesta, joissa sijaitsee muun muassa luentosali, uimahalli ja kirjasto. Sisäänkäynti on toisen kerroksen korkeudella. Julkisivut on verhoiltu keltaisilla tiilillä. Sisustuksessa ja siäänkäynnissä on käytetty paikalta puretusta vanhasta rakennuksesta peräisin olevia koristeita. Pääoven eteen on pystytetty vuonna 2003 surmatun Ruotsin ulkoministeri Anna Lindhin muistomerkki.


title: Atte Pentikäinen

text: Atte Pentikäinen (s. 13. joulukuuta 1982 Juupajoki) on suomalainen entinen jääkiekkopuolustaja. Hän pelasi urallaan SM-liigassa yhteensä 450 runkosarjaottelua tehopistein 6+44=50 ja keräten 711 jäähyminuuttia sekä 71 playoff/playout/liigakarsintaotteluaottelua tehden yhden maalin ja keräten 28 jäähyminuuttia. Pentikäinen voitti yhden hopean (2006) ja kaksi pronssia (2008 ja 2016). Hän pelasi urallaan myös Ruotsissa, Slovakiassa ja Saksassa.


title: Atte Pentikäinen

text: Elite Prospects -sivuston mukaan Pentikäinen oli isokokoinen puolustava puolustaja, joka oli vahva kulmaväännöissä ja maalinedustalla. Hän luisteli kokoisekseen varsin sulavasti, mutta ei kuitenkaan kiihtynyt kovin nopeasti. Pentikäisellä oli myös hyvä laukaus, mutta hänen hyökkäyspään taitonsa olivat varsin rajalliset muuan vision ja pelikäsityksen osalta. Pentikäinen oli myös melko jäähyherkkä.


title: Atte Pentikäinen

text: Pentikäinen aloitti jääkiekon Oriveden Fortunassa. Hän siirtyi kuitenkin jo varhain juniorina Tapparaan. Pentikäinen voitti seurassa C-nuorten SM-pronssia vuonna 1999 ja A-nuorten Suomenmestaruuden vuonna 2001. Jäätyään yli-ikäiseksi A-nuorissa hän teki 1+1-vuotisen SM-liigasopimuksen Tapparan kanssa kauden 2003–2004 kynnyksellä. Pentikäinen teki liigadebyyttinsä kauden viidennessä ottelussa 20. syyskuuta 2003 vieraissa JYPiä vastaan. Hän kuitenkin mursi ottelussa nilkkansa, eikä pelannut kauden aikana enää SM-liigassa.


title: Atte Pentikäinen

text: Toivuttuaan loukkaantumisestaan Pentikäinen pelasi marraskuussa 2003 kaksi ottelua lainalla Mestis-joukkue TuTossa. Tämän jälkeen Tappara tiedotti hänen siirtyvän walesilaisjoukkue Cardiff Devilsiin, EIHL:ään, mutta Pentikäiseltä itseltään ei kysytty asiasta mitään. Hän siirtyi joulukuussa KooKoohon. Pentikäisen lainasopimusta jatkettiin kauden loppuun tammikuussa 2004. Yhteensä hänen tulokaskautensa Mestiksessä toi 26 runkosarjaottelussa tehot 1+8=9 sekä 34 jäähyminuutia. Pudotuspeleissä Pentikäinen jäi yhdeksässä ottelussa ilman tehopisteitä, mutta keräsi 12 jäähyminuuttia.


title: Atte Pentikäinen

text: Kaudeksi 2004–2005 Tappara vuokrasi Pentikäisen Porin Ässiin. Hän pelasi varsinaisen tulokaskautensa SM-liigassa tehden 53 runkosarja- ja kahdessa playoff-ottelussa tehot 2+1=3. Jäähyminuutteja Pentikäiselle kertyi yhteensä 99. Pentikäisen liigauran avausmaali syntyi 30. syyskuuta 2004 vieraissa Saimaan Palloa. Toukokuussa 2005 hän teki vuoden mittaisen jatkosopimuksen Ässien kanssa. Pentikäinen teki kaudella 2005–2006 SM-liigan yhden kauden piste-ennätyksensä tehoilla 1+7=8. Hän voitti kauden päätteeksi SM-hopeaa.


title: Atte Pentikäinen

text: Pentikäinen siirtyi kaudeksi 2006–2007 try-outin kautta Ruotsin Elitserienissä pelaavaan Färjestad BK:hon. Hän teki koko joukkueen kauden avausmaalin ensimmäisessä runkosarjaottelussa 18. syyskuuta 2006 Luleå HF:ää vastaan, mutta se jäi lopulta koko Pentikäisen kauden ainoaksi tehopisteeksi. Hän edusti edellisellä kaudella Ruotsin-mestaruuden voittanutta Färjestadia kauden aikana myös Euroopan seurajoukkueiden mestaruusturnauksessa.


title: Atte Pentikäinen

text: Kaudeksi 2007–2008 Pentikäinen palasi kaksivuotisella sopimuksella Tapparaan. Marraskuussa 2007 joukkue vuokrasi hänet kymmenen ottelun ajaksi Jokereihin paikkaamaan loukkaantumia. Pentikäinen palasi kuitenkin kahdeksan ottelun jälkeen Tapparaan Jokereiden hankittua uusia puolustajia. Hän jäi Tapparassa melko pieneen rooliin, mutta Pentikäinen keräsi peliaikaansa nähden kuitenkin yhteensä 53 runkosarjaottelussa (myös Jokereissa pelatuissa) varsin runsaat 98 jäähyminuuttia. Hän voitti kauden päätteeksi SM-pronssia. Toukokuussa 2009 Pentikäinen teki vuoden mittaisen jatkosopimuksen Tapparan kanssa.


title: Atte Pentikäinen

text: Kaudella 2009–2010 Pentikäinen keräsi SM-liigan yhden kauden jäähyennätyksensä 133 minuutillaan, joilla hän sijoittui jäähypörssissä seitsemänneksi. Pentikäinen teki liigauransa ensimmäisen playoff-maalin "Villi kortti" -kierroksen ensimmäisessä ottelussa 23. maaliskuuta 2010 Jokereita vastaan. Osuma oli hänelle kauden ensimmäinen, sillä Pentikäinen ei tehnyt runkosarjassa yhtään maalia. Hänet palkittiin ottelun "Ilta-Sanomien" yhden tähden tähtipelaajana. Polvivamman takia hieman rikkonaisen kauden jälkeen, toukokuussa 2010 Pentikäisen polvi leikattiin ja hän oli useita kuukausia sivussa pelikentiltä. Pentikäinen palasi kaukaloihin marraskuussa 2010 tehtyään ottelukohtaisen sopimuksen Mestis-joukkue Lempäälän Kisan kanssa. Joulukuussa hän palasi loppuvuoden kestäneellä sopimuksella Tapparaan, jonka kanssa Pentikäinen teki loppukauden 2010–2011 kattaneen jatkosopimuksen tammikuussa 2011.


title: Atte Pentikäinen

text: Myös kausi 2011–2012 Pentikäisellä alkoi ottelukohtaisella sopimuksella marraskuussa LeKissä. Tammikuussa 2012 hän siirtyi loppukaudeksi Slovakian Extraligassa pelaavaan HK Popradiin. Pentikäinen jatkoi joukkueessa myös kaudella 2012–2013, mutta hän palasi marraskuussa 2012, jälleen ottelukohtaisella sopimuksella LeKiin. Siirtotakarajalla, tammikuussa 2013 Pentikäinen siirtyi loppukauden kattavalla sopimuksella Tampereen Ilvekseen. Saman vuoden huhtikuussa hän teki vuoden mittaisen jatkosopimuksen joukkueen kanssa.


title: Atte Pentikäinen

text: Kaudeksi 2014–2015 Pentikäinen nimettiin Ilveksen varakapteeniksi. Elokuussa 2015 hän siirtyi kahden kuukauden mittaisella try-out -sopimuksella Oulun Kärppiin. Pentikäinen sai syyskuun lopulla loppukauden 2015–2016 kattavan jatkosopimuksen joukkueeseen. Hän voitti kauden päätteeksi SM-pronssia. Pentikäinen voitti kauden aikana myös Mestarien liigan hopeaa.


title: Atte Pentikäinen

text: Pentikäinen teki kaudeksi 2016–2017 sopimuksen Itävallan Erste Bank Eishockey Ligan Graz 99ersiin. Hänen sopimuksessaan oli kuitenkin purkuoptio, jonka Pentikäinen käytti jo ennen kauden alkua ja siirtyi syyskuussa vuoden mittaisella sopimuksella Saksan DEL-liigan nousijajoukkue Fischtown Pinguinsin riveihin.


title: Atte Pentikäinen

text: Elokuussa 2017 Pentikäinen ilmoittu omalla Instagram-tilillään lopettaneensa pelaajauransa ja siirtyneen konsultti- ja tutkimusyhtiö Innolinkin palvelukseen.


title: Atte Pentikäinen

text: Pentikäinen on kihloissa "Iholla" -tositelevisiosarjasta tutun bloggaaja Karoliina Sallisen kanssa. Pentikäisen veli Matti tekee elektronista hip hopia taiteilijanimellä MattiP. Atte Pentikäisen käly ja Matin vaimo on näyttelijä Maria Ylipää.


title: Wolfgang Paul

text: Wolfgang Paul (10. elokuuta 1913 – 7. joulukuuta 1993) oli saksalainen fyysikko. Paul sai vuonna 1989 Nobelin fysiikanpalkinnon ionikaappauksen löytämisestä.


title: Wolfgang Paul

text: Paul syntyi vuonna 1913 pienessä Lorenzkirchin kylässä, Saksassa. Paul varttui Münchenissä lääkeainekemistin poikana. Muutaman opiskeluvuoden jälkeen Münchenin teknillisessä yliopistossa hän vaihtoi koulua Berliinin teknilliseen yliopistoon. Vuodesta 1952 lähtien hän työskenteli Bonnin yliopistossa kokeellisen fysiikan professorina. Paul työskenteli myös CERNissä vuosien 1965 ja 1967 välisenä aikana.


title: Viljakäärme

text: Viljakäärme ("Pantherophis guttatus", aik. "Elaphe guttata") on tarhakäärmeiden heimoon kuuluva pohjoisamerikkalainen käärmelaji. Se on kuristajakäärme, eikä sillä siten ole myrkkyhampaita. Viljakäärme kasvaa noin 90–150 senttimetriä pitkäksi. Viljakäärmeellä esiintyy normaalin eli luonnonmukaisen lisäksi monia jalostettuja värimuotoja kuten amelanistinen, anerytristinen, snow, hypomelanistinen, okeetee, käänteinen okeetee, sunglow, caramel, ghost, bloodred, miami phase, candycane, charcoal, pewter ja creamsicle. Yhteensä niitä on noin 70 erilaista. Viljakäärme elää keskimäärin 15–20-vuotiaaksi; ennätys on 23 vuotta.


title: Viljakäärme

text:
Viljakäärmeen asuinalueeseen kuuluu kauttaaltaan Yhdysvaltojen kaakkoisosat. Alue kattaa näin ollen Philadelphian, Miamin, New Orleansin sekä Saint Lousin nelikulmioisen alueen sisäosat.
Viljakäärmeet elävät kovin vaihtelevissa ympäristöissä, ne viihtyvät sekä kuivassa että kosteassa ilmastossa. Suurimmassa osassa asuinympäristöään viljakäärmeet elävät hiekkaisissa mäntymetsissä sekä ruohoisissa ja pensasalueilla. Levinneisyysalueen eteläisissä osissa sekä Floridan eteläkärjen saaristossa on trooppista metsää sekä suota.
Viljakäärme on semi-fossoriaalinen eli se viettää suuren osan ajastaan maan alla. Viljakäärmeet oleskelevat maakerroksen ja kivien alla, ontoissa puunrungoissa sekä nisäkkäiden rakentamissa käytävissä.
Ihmisasutuksen lähellä viljakäärmeitä löytää useiltakin paikoilta kuten viljelyksiltä, puutarhoista, hylätyistä putkistoista ja rakennusten perustuksista. Vaikka viljakäärme on maassa elävä laji se osaa myös käyttää hyödykseen korkeuden ja ne kiipeilevätkin suhteellisen ketterästi. Viljakäärme on hämäräaktiivinen ja liikkuu siis enimmäkseen illalla auringon laskettua sekä toisaalta varhain aamulla.


title: Viljakäärme

text: Viljakäärmeen poikasia pidetään tarpeeksi suuressa säilytyslaatikossa tai muussa pakovarmassa ilmastoidussa laatikossa tai terraariossa, esimerkiksi faunaboksissa. Liian isossa terraariossa viljakäärmeen poikaset ahdistuvat ja lopettavat syömisen. Myös käärmeen tarkkailu on pienessä terraariossa tai faunaboksissa helpompaa. Käärmeen voi siirtää varsinaiseen terraarioonsa noin puolivuotiaana. Viljakäärmeellä pitää olla terraariossa, oksia ja ylipäätäänsä suojapaikkoja.


title: Viljakäärme

text: Aikuisen viljakäärmeen terraarion tulisi sisältää paljon piilopaikkoja, jotta se tuntisi olonsa turvalliseksi, terraariossa tulisi olla myös mahdollisuus kiipeillä (oksia tai kallioseinämä) ja kaivella (tarpeeksi pohjamateriaalia). Terraarion koko olisi vähintään esim. 90 × 40 × 70 cm tai suurempi, jotta käärmeellä olisi riittävästi tilaa liikkua ja mahdollisuus käyttää lihaksiaan. Viljakäärmeellä, kuten muillakin matelijoilla, tulee myös olla lämpimämpi ja viileämpi pää terraariossa. Viljakäärmeellä pitää olla vesiastia, johon se mahtuu kokonaan.


title: Viljakäärme

text: Pieni poikanen syö pakastettuja ja sen jälkeen sulatettuja ”pinkkejä” eli vastasyntyneitä hiiriä. Poikasta ruokitaan noin 4–6 päivän välein. Ruoan koko ja ruokintaväli kasvaa käärmeen mukana; keskenkasvuinen käärme syö noin viikon välein ja aikuinen noin 2 viikon välein. Sopivalla kasvuvauhdilla käärme on täysikasvuinen noin 4–6 vuoden iässä, joka tarkoittaa 100–200 gramman painonnousua vuodessa.


title: Viljakäärme

text:
Muiden matelijoiden tavoin myös viljakäärmeet luovat aika ajoin nahkansa. Nahan luominen on matelijoiden tapa uudistaa ihoaan, kun nisäkkäiden iho irtoaa pieninä mikroskooppisina paloina eli hilseenä. Koska käärmeen iho ei veny rajattomasti, luovat pienet poikaset nahan paljon useammin kuin täysikasvuiset käärmeet. Poikaset voivat luoda nahan jopa 6–10 kertaa ensimmäisen vuoden aikana, kun taas täysikasvuiset yksilöt luovat nahkansa noin 3–5 kertaa vuodessa. Käärmeen nahka irtoaa useimmiten yhtenäisenä sukkana. Käärmeeseen ei saa koskea kun se on vaihtamassa nahkaa.
Nahanluonnin lähestyessä käärmeen silmät muuttuvat sameiksi ja ihon väri harmahtavaksi. Värin muuttuminen johtuu vanhan nahan alle kertyvästä nesteestä, joka saa lopulta aikaan ulomman ihokerroksen irtoamisen.


title: Viljakäärme

text:
Joillakin värimuodoilla, kuten snow'lla ja ghostilla, ihon värissä on nahanluonnin lähestyessä vaikea havaita mitään muutoksia. Käärmeiden käytös muuttuu usein araksi ja useimmat pysyttelevät tuon ajan enimmäkseen piilossa. Jotkin yksilöt voivat jopa kieltäytyä syömästä nahanluonnin aikana.
Nahanluontiin valmistautuvan käärmeen olisi parasta antaa olla rauhassa omissa oloissaan. Ruokintaakin kannattaa yleensä siirtää eteenpäin, kunnes nahka on luotu. Samea vaihe kestää käärmeestä riippuen noin viikon, minkä jälkeen käärme muuttuu nopeasti lähes normaalin näköiseksi. Muutaman päivän kuluttua käärme luo nahkansa.
Nahkaa luodessaan käärme alkaa hangata kuonoaan terraarion seiniin ja sisusteisiin yrittäessään saada nahan rikki kuonon päästä. Tämän jälkeen käärme hieroo kylkiään esineisiin ja puskee läpi ahtaista koloista. Kun nahan irtoaminen on saatu hyvin alulle, käärme ikään kuin ryömii ulos nahasta supistamalla vartalonsa lihaksia. Vanha nahka kääntyy irrotessaan nurin päin kuin jalasta vedetty sukka.


title: Cygnaeus-lukio

text: Cygnaeus-lukio oli vuonna 1995 perustettu yksi Jyväskylän suurimmista lukioista. Koulussa työskenteli yli 500 opiskelijaa ja 45 opettajaa. Koulun rehtorina toimi Ari Pokka. Vuoden 2015 alussa Cygnaeus-lukio ja Voionmaan lukio yhdistyivät hallinnollisesti Schildtin lukioksi ja koulutiloissa toimii vastedes Schildtin lukion Viitaniemen toimipiste.


title: Cygnaeus-lukio

text: Cygnaeus-lukio oli yleislukio, jonka painopistealueina olivat musiikin sekä matemaattis-luonnontieteellisten aineiden opiskelu. Musiikkia opetettiin erillisellä musiikkilinjalla. Koulu sijaitsi Jyväskylän keskustan lähellä Nisulassa.


title: Cygnaeus-lukio

text: Cygnaeus-lukio nähtiin Nelosen Stage-ohjelmassa, jossa etsitään Suomen parasta koulumusikaalia. Oppilaitos sijoittui kisassa kolmanneksi.


title: Mössbauerin ilmiö

text: Mössbauerin ilmiöllä tarkoitetaan kahden samanlaisen atomiytimen, lähteen ja absorbaattorin, välistä rekyylitöntä gammakvantin emissiota ja absorptiota eli gammaresonanssia.


title: Mössbauerin ilmiö

text: Gammaresonanssissa lähde on virittyneessä tilassa oleva atomiydin, joka rekyylittömästi emittoi gammakvantin eli fotonin. Absorbaattori on samanlainen, mutta perustilassa oleva atomiydin, joka rekyylittömästi absorboi siihen törmäävän fotonin ja virittyy. Rudolf Mößbauer sai ilmiön selittämisestä Nobelin fysiikanpalkinnon vuonna 1961.


title: Mössbauerin ilmiö

text: Kvanttiteorian mukaan perustilassa oleva atomiydin pystyy absorboimaan siihen törmäävän fotonin, jos tällä atomiytimellä on sellainen viritetty tila, jonka viritysenergia "W" on sama kuin fotonin energia. Tämä tosin pätee vain, jos ytimen massa oletetaan äärettömäksi; todellisuudessa liikemäärän säilymislain takia osa fotonin energiasta menee rekyylinä ytimen liike-energiaksi.


title: Mössbauerin ilmiö

text:
Kun kirjoitetaan liikemäärän ja energian säilymislait, saadaan yhtälöryhmä (olettaen, että ytimen massa ei muutu reaktiossa)
missä formula_2 ja formula_3 ovat ytimen massa ja alkunopeus, formula_4 ytimen loppunopeus, formula_5 ytimen saama viritysenergia, formula_6 valon nopeus, formula_7 fotonin taajuus ja formula_8 Planckin vakio.


title: Mössbauerin ilmiö

text: Jos ytimen ja fotonin nopeudet ovat samansuuntaiset, yhtälöparista voidaan ratkaista viritysenergia


title: Mössbauerin ilmiö

text: Jotta ydin saataisiin viritettyä, on rekyylihäviön yleensä oltava pieni. Mößbauer ratkaisi ongelman vuonna 1958 käyttämällä kidehilaan sidottua radioaktiivista isotooppia. Tällöin rekyyli tulee koko kiteelle, jonka massa on huomattavasti ytimen massaa suurempi, ja rekyylihäviö on täten pieni.


title: Mössbauerin ilmiö

text: Mössbauerin ilmiö on Mössbauerspektroskopian eli gammaresonanssispektroskopian perusta.


title: Ruotsin puolustusvoimat

text: Ruotsin puolustusvoimat ("Försvarsmakten") on valtiopäivien ja hallituksen alainen viranomainen, jonka tehtävänä on vastata Ruotsin turvallisuudesta. Puolustusvoimat toimivat ylipäällikön ("överbefälhavaren, ÖB") komennossa. Vuodesta 2005 lähtien puolustusvoimilla on ollut pääjohtajana siviilihenkilö.


title: Ruotsin puolustusvoimat

text: Ruotsin puolustusvoimat perustuivat vuosisadan ajan asevelvollisuuteen ja aina kylmän sodan loppuun asti lähes jokainen miespuolinen ruotsalainen suoritti varusmiespalvelun. Viime vuosina miesten osuus vähentyi samalla kun naisten osallistuminen asepalvelukseen on huomattavasti kasvanut. Määrällisen tavoitteen sijasta keskityttiin entistä harvempien, mutta motivoituneimpien varusmiesten kouluttamiseen.


title: Ruotsin puolustusvoimat

text: Kesäkuussa 2009 Ruotsin valtiopäivät teki päätöksen ammattiarmeijaan siirtymisestä. Ruotsalaisten sotilaiden palvelu ulkomailla on tähänkin asti perustunut vapaaehtoisuuteen. Ruotsin valtiopäivät sinetöi päätöksen yleisen asevelvollisuuden lakkauttamisesta 19. toukokuuta 2010. Aivan viime vuosina sen suoritti enää 12 prosenttia ikäluokasta. Itämeren alueen turvallisuuspoliittisen tilanteen muututtua 2010-luvun puolivälissä tuli pohdinta asevelvollisuuden palauttamisesta Ruotsiin ajankohtaiseksi. Maan hallitus päätti maaliskuussa 2017 palauttaa Ruotsiin asevelvollisuuden. Uusi asevelvollisuus koskee sekä miehiä että naisia. Vuodesta 2018 alkaen puolustusvoimat tulee kouluttamaan vuosittain 4 000 asevelvollista.


title: Ruotsin puolustusvoimat

text: Pääosa Ruotsin puolustusvoimien kalustosta on kotimaisen puolustusteollisuuden valmisteita, jos mahdollista. Raskaasta kalustosta panssarivaunut on hankittu ulkomailta.


title: Ruotsin puolustusvoimat

text:
Vuonna 1975 palveluksessa oli 45 000 varusmiestä kun vuonna 2003 luku oli ainoastaan 15 000. Nykyisin sotilaiden peruskoulutukseen on 4 000–5 000 aloituspaikkaa vuodessa ja hakijoita noin 20 000. Ongelmana on suuri keskeyttämisprosentti: kurssin jättää kesken noin 20 % aloittaneista. Upseerikoulutukseen aloituspaikkoja on vuosittain noin sata.
Vuonna 2006 Ruotsi olisi kyennyt sotatilanteessa mobilisoimaan 65 000 miestä ja naista, joista upseereita on 4 500, 18 000 asevelvollista ja 43 000 henkeä kodinturvajoukoista. Mobilisointiin kuluisi aikaa kuukausi, kodinturvajoukot saataisiin liikkeelle tunneissa.


title: Ruotsin puolustusvoimat

text: Ruotsilla on käytettävissään, joskaan ei koulutettuna, varusteltuna tai sijoitettuna tehtäviinsä, 16–49-vuotiaiden yhteensä 1 710 000 miehen ja 1 650 000 naisen muodostama puolustustehtäviin soveltuva henkilöstö, varareservi (arvio 2010).


title: Ruotsin puolustusvoimat

text: Suunniteltu puolustusvoimien sodanaikainen vahvuus on 50 000 sotilasta. Tammikuussa 2014 Ruotsin silloinen puolustusvoimien komentaja Sverker Göranson piti määrää pienenä, jos koko maa halutaan peittää joukoilla. Ruotsissa uskotaankin sotatilanteessa puolustusyhteistyöhön muiden maiden kanssa, jolloin oman reservin laatu ratkaisee enemmän kuin määrä.


title: Ruotsin puolustusvoimat

text: Ruotsin puolustusvoimien budjetin loppusumma on vaihdellut viime vuosina ollen noin 37 miljardia kruunua (noin 4 miljardia euroa). Puolustusmenojen osuus BKT:stä on noin 1,5 %.


title: Ruotsin puolustusvoimat

text: Aiemmin lähes ainoana uhkakuvana nähtiin "Punainen suurvalta", jolla tarkoitettiin silloista Neuvostoliittoa. Harjoitukset ja suunnitelmat luotiin sen pohjalta, että taistelussa kohdattavan vihollisen kalusto olisi peräisin Varsovan liitolta. Poliittisista syistä mitään valtiota ei nimetty uhkaajaksi. Ruotsin sotilaskalusto, koulutus ja käytännöt oli luotu Naton vastaavien mukaisiksi. Useimmissa Ruotsin skenaarioissa oli osia Naton jäsenmaiden vastaavista. Nykyään Ruotsi on ilmaissut halunsa ottaa enenevässä määrin osaa kansainväliseen toimintaan.


title: Ruotsin puolustusvoimat

text: Koska Ruotsi on halunnut varata itselleen mahdollisuuden pysyttäytyä puolueettomana mahdollisen sodan puhjetessa lähialueilla, se ei ole liittynyt Naton jäseneksi. Mikäli itse Ruotsiin kohdistettaisiin aseellinen hyökkäys, komentaja Göranson arvioi vuonna 2013 maan joutuvan turvautumaan ulkopuoliseen apuun viikon kuluessa. Apua saataisiin todennäköisimmin naapurimaasta Norjasta, joka on Naton jäsenmaa. Joidenkin arvioiden mukaan tilanne on monen muun pikkuvaltion kohdalla vastaavanlainen ja komentaja Göransonin arvio liittyy haluun kiinnittää huomiota puolustusvoimien rahoituksen turvaamiseen.


title: Heksaklooribentseeni

text: Heksaklooribentseeni eli HCB on orgaaninen yhdiste (POP-yhdiste), joka muodostuu hiilestä ja kloorista. Heksaklooribentseeni on normaaliolosuhteissa olomuodoltaan kiinteää, väritöntä - valkoista ainetta. Sen kemiallinen kaava on CCl. Heksaklooribentseenista käytetään myös nimityksiä "HCB", "perklooribentseeni", "pentakloorifenyylikloridi" ja "fenyyliperkloryyli".


title: Heksaklooribentseeni

text: Heksaklooribentseenin moolimassa on 284,8 g/mol, sulamispiste 231 °C, kiehumispiste 323 - 326 °C, suhteellinen tiheys 1,21 g/cm (vesi = 1,0 g/cm), leimahduspiste 242 °C (c.c.) sekä CAS-numero 118-74-1. Heksaklooribentseeni liukenee heikosti veteen 0,0000005 g/100 ml (20 °C).


title: Heksaklooribentseeni

text: Heksaklooribentseeniä on käytetty peittausaineena kasvitautien torjunnassa sekä lähtöaineena muiden kemikaalien valmistuksessa. Aine tuli markkinoille vuonna 1945. Suomessa heksaklooribentseenin käyttö torjunta-aineena kiellettiin vuonna 1996 (VNp 1361/1996). Heksaklooribentseeniä voi esiintyä myös toisen fungisidin pentakloorinitrobentseenin eli kvintotseenin (CClNO) hajoamistuotteena. Heksaklooribentseeni liukenee eetteriin sekä vähäisessä määrin etanoliin.


title: Heksaklooribentseeni

text: Aine kuuluu POP-yhdisteitä rajoittavan vuonna 2001 solmitun ns. Tukholman sopimuksen piiriin.


title: Heksaklooribentseeni

text: Heksaklooribentseenistä on käytetty ainakin seuraavia kaupallisia nimiä: Amatin, Anticarie, Bunt-cure, No Bunt 80, Bunt-no-more (Dow chemicals), Co-op-hexa (Bayer chemicals), Sanocide, Snieciotox.


title: Heksaklooribentseeni

text: Lyhytaikainen altistus voi seurata vaikutuksia maksassa ja hermostossa. Työministeriön päätöksen 1044/1991 mukaan heksaklooribentseenistä katsotaan olevan vaaraa perimälle, sikiölle ja lisääntymiselle. Heksaklooribentseeni on tutkimusten mukaan myös erittäin myrkyllistä vesieliöille.


title: Dunblanen verilöyly

text: Dunblanen verilöyly tapahtui Dunblanessa, Skotlannissa 13. maaliskuuta 1996, kun 43-vuotias työttömäksi jäänyt entinen partiojohtaja Thomas Hamilton ampui paikallisessa koulussa kuusitoista pikkulasta, opettajan ja lopulta itsensä. Hänellä oli mukanaan neljä asetta ja 743 patruunaa. Vanhimmat surmansa saaneista lapsista olivat kuusivuotiaita.


title: Dunblanen verilöyly

text: Dunblanen verilöylyssä kuoli yhteensä kahdeksantoista ihmistä.


title: Dunblanen verilöyly

text:
Joukkomurhaajan motiivit eivät ole koskaan valjenneet täysin. Hamilton oli ollut poikapartiolaisten johtajana, mutta 1974 hänen lupansa toimia tehtävässä otettiin pois, koska hänellä epäiltiin olevan ”epäilyttäviä aikeita poikien suhteen”.
Hän valitti vielä vuonna 1993, että huhut pilasivat hänen ansiomahdollisuutensa. Hän oli valittanut tilanteestaan muun muassa kuningatar Elisabetille ja parlamenttiedustaja Michael Forsythille.Yksi koulun oppilaista oli myöhemmin tennistähdeksi noussut ja lajissa kultamitalin Lontoon olympialaisissa 2012 voittanut Andy Murray, joka pelastui piiloutumalla isoveljensä Jamien kanssa rehtorin pöydän alle.


title: Cyrillus Kreek

text: Cyrillus Kreek (1889–1962) oli virolainen säveltäjä. Hän oli merkittävässä roolissa, kun Viroon on kehitettiin ammattimaisesti toimivaa musiikkialaa. Hänen oleellisin tuotantonsa on tyyliltään hengellisestä musiikkia, vaikkakin monet hänen säveltämänsä laulut ovat arvostettua kuoromusiikkia. Myös merkittäväksi virolaisen musiikkihistorian sävellykseksi laskettava "Requiem" on Kreekin luoma.


title: Cyrillus Kreek

text: Kreek opiskeli Pietarin konservatoriossa ja asui lähes koko elämänsä ajan Haapsalussa. Siellä hän teki koulutyötä, johti kuoroa ja tutki kansanmusiikkia, millä oli oma vaikutuksensa hänen sävellyksiinsä. Kreekin arkistoissa on noin 6 000 kansanlaulua ja yli 500 itse tehtyä kansanlaulusovitusta. Kreekin musiikillinen ajattelu lähtee laulullisesta näkökulmasta.


title: Upstart

text: Upstart on tapahtumapohjainen korvaaja Unixin init-prosessille. Se hoitaa asynkronisesti tehtävien ja palveluiden käynnistämisen, sammuttamisen sekä valvonnan. Upstart on yhteensopiva sysvinitin kanssa, ja se pystyy ajamaan sysvinitin komentosarjoja. Myöhemmin Upstartin on tarkoitus korvata cron, atd, anacron sekä mahdollisesti inetd.


title: Upstart

text: Upstart korvasi sysvinitin muun muassa Ubuntussa ja Fedorassa. Helmikuussa 2014 Ubuntu kuitenkin päätti vaihtaa Upstartin systemd-nimiseen korvaajaan. Myös Fedora siirtyi käyttämään systemd:tä alkaen Fedora 15:stä


title: Jussi Veikkanen

text: Jussi Veikkanen (s. 29. maaliskuuta 1981 Riihimäki) on suomalainen maantiepyöräilijä. Hän aloitti uransa Mälarenergi-tallin ajajana ja ammattilaiseksi hän tuli siirtyessään ranskalaiseen "Française des Jeux" -talliin vuonna 2005.


title: Jussi Veikkanen

text: Veikkanen osallistui Italian ympäriajoon vuosina 2006, 2007 ja 2008. Hän ajoi kaikilla kerroilla kolmiviikkoisen etappiajon maaliin. Vuoden 2007 Girossa Veikkanen sijoittui 18:nneksi Euroopan kovimmaksi nousuksi sanotulla Monte Zoncolanilla. Vuonna 2005 Veikkanen osallistui Espanjan ympäriajoon, mutta joutui keskeyttämään jo 3. etapilla selkävaivojen vuoksi. Vuonna 2007 hän ajoi kilpailun maaliin.


title: Jussi Veikkanen

text: Veikkanen oli vuonna 2008 neljästoista Critérium International -etappikilpailussa ja seitsemästoista Tirreno–Adriaticossa . Italian ympäriajossa hän sijoittui seitsemänneksi toisella etapilla, joka päättyi runsaan kolmen kilometrin nousuun. Kilpailun viidennellä osuudella hän oli yhdeksäs. 11. etapilla hän kuului viiden ajajan kärkiryhmään, joka lähti irtiottoon 40 kilometrin ajon jälkeen. Irtiotto kesti maaliin saakka ja Veikkanen sijoittui lopulta kuudenneksi. Ympäriajon lopputuloksissa hän oli viideskymmenes. Saman vuoden Saksan ympäriajossa hän voitti kuudennen etapin oltuaan loppukirissä paras 11 ajajan kärkiryhmästä. Ympäriajon lopputuloksissa hän oli kymmenes .


title: Jussi Veikkanen

text: Veikkanen osallistui Ranskan ympäriajoon ensimmäisen (ja ainoan) kerran 2009. Hän voitti kilpailun toisella etapilla kolme neljästä mäkikiristä. Samalla hän nousi mäkikirikilpailun johtoon saaden mäkikirikilpailun johtajan pallopaidan (Maillot à pois) haltuunsa.


title: Jussi Veikkanen

text: Elokuussa 2010 julkistettiin Veikkasen siirtyminen Omega Pharma-Lotto -tallin riveihin kausiksi 2011–2012.


title: Jussi Veikkanen

text: Syyskuun lopussa 2015 Veikkanen ilmoitti että hänen uransa ajajana loppuu 4. lokakuuta 2015 ajettavaan kilpailuun. Hän tulee työskentelemään jatkossa pitkäaikaisen ranskalaistallinsa FDJ:n organisaatiossa.


title: Toivo Tulev

text: Toivo Tulev (s. 1958) on virolainen säveltäjä. Tulev on saanut sävellyksiinsä vaikutteita muun muassa gregoriaanisesta laulusta ja vanhasta musiikista, jota edustavissa yhtyeissä hän on ollut mukana.


title: Toivo Tulev

text: Tulev opiskeli Tallinnan konservatoriossa professori Eino Tambergin johdolla. Valmistuttuaan hän oli Tukholman ja Kölnin musiikkikorkeakouluissa jatko-opiskelijana ja mukana Viron musiikkiakatemian järjestämässä maisteriohjelmassa. Viron musiikkiakatemiassa hän on sävellyksen opettaja ja työstää väitöskirjaansa.


title: Jacqueline de Romilly

text: Jacqueline Worms de Romilly (26. maaliskuuta 1913 – 18. joulukuuta 2010) oli ranskalainen filologi.


title: Jacqueline de Romilly

text: Romilly syntyi Chartres'ssa. Suoritettuaan opintonsa hän toimi ensin opettajana koulussa ja sitten professorina Lillen ja Sorbonnen yliopistoilla sekä Collège de Francessa. Hänestä tuli vuonna 1988 toinen Ranskan akatemiaan valittu nainen Marguerite Yourcenarin jälkeen.


title: Jacqueline de Romilly

text: Jacqueline de Romillylle myönnettiin Kreikan kansalaisuus vuonna 1995. Hän on ollut vuodesta 1967 ulkomaalaisjäsenenä Britannian akatemiassa.


title: Michel Déon

text: Michel Déon (4. elokuuta 1919 Pariisi – 28. joulukuuta 2016 Galway, Irlanti) oli ranskalainen kirjailija ja Ranskan akatemian jäsen.


title: Michel Déon

text: Déon tunnettiin sekä romaanikirjailijana että kolumnistina. Hän kuului yhdessä Antoine Blondinin, Jacques Laurentin ja Roger Nimierin kanssa kirjailijaryhmä "Hussardsiin".


title: Michel Déon

text: Déon valittiin Ranskan akatemiaan vuonna 1978 Jean Rostandin kuoltua 4. syyskuuta 1977.


title: Michel Déon

text: Déon asui perheineen Irlannissa vuodesta 1968. Hän kuoli 97-vuotiaana galwaylaisessa sairaalassa 28. joulukuuta 2016.


title: Félicien Marceau

text: Félicien Marceau (s. 16. syyskuuta 1913 Kortenberg, Belgia – 7. maaliskuuta 2012) oli ranskalainen kaunokirjailija ja esseisti.


title: Félicien Marceau

text: Marceualle myönnettiin vuonna 1969 Prix Goncourt romaanista "Creezy".


title: Félicien Marceau

text: Félicien Marceau valittiin Ranskan akatemiaan 27. marraskuuta 1975 Marcel Achardin kuoltua 4. syyskuuta 1974.


title: Puskii!

text:
Puskii! on suomalaisen rockmuusikko Veltto Virtasen vuonna 1978 julkaistu neljän kappaleen EP.
__notoc__


title: Jacob Epstein

text: Jacob Epstein (1880–1959) oli Yhdysvalloissa syntynyt kuvanveistäjä joka toimi vuodesta 1905 Britanniassa. Hän oli modernin kuvanveiston edeltäjä, jonka ristiriitaiset teokset kyseenalaistivat taiteen aiheiden sopivuutta koskevia sääntöjä. Epstein oli suoran kuvanveiston pioneereja.


title: Jacob Epstein

text: Epsteinin vanhemmat tulivat Yhdysvaltoihin pakolaisina Puolasta. Perhe oli keskiluokkainen ortodoksijuutalainen perhe, ja siinä oli viisi lasta, joista Jacob Epstein oli kolmas.


title: Jacob Epstein

text: Epstein opiskeli Art Students Leaguessa ja George Grey Bernardin oppilaana. Hän jatkoi opintojaan Pariisissa kuvitustyöstä saamiensa tulojen turvin, ja muutti Englantiin 1905 ja sai Britannian kansalaisuuden 1907.


title: Jacob Epstein

text: Epsteinin teokset olivat aikaansa nähden omaperäisiä, ja ne ovat vaikuttaneet myöhempien kuvanveistäjäsukupolvien taiteilijoihin, kuten Henry Mooreen ja Barbara Hepworthiin, jotka jatkoivat suoran kuvanveiston kehittämistä.


title: Bazaruton saaristo

text: Bazaruton saaristo () on ryhmä saaria Mosambikissä, lähellä mantereella sijaitsevia Vilankulon ja Inhassoron kaupunkeja. Saaristo muodostuu Bazaruton, Benguerran, Magaruquen, Banquen ja Santa Carolinan saarista. Saarista suurimmat ovat Bazaruto ja Benguerra.


title: Bazaruton saaristo

text: Saaret ovat muodostuneet Limpopojoen kuljettamasta hiekasta satoja tuhansia vuosia sitten. Nykyisin Limpopojoki laskee mereen useita satoja kilometrejä etelämpänä. Matkailijoita saarille houkuttavat hiekkarannat, koralliriutat ja surffaus- ja kalastusmahdollisuudet. Saaristosta tuli kansallispuisto vuonna 1971. Kansallispuistossa tavataan esimerkiksi 150 erilaista lintulajia.


title: Johann Friedrich Naumann

text: Johann Friedrich Naumann (14. helmikuuta 1780, Ziebigk, Köthen–15. elokuuta 1857, Ziebigk) oli saksalainen luonnontieteilijä ja toimittaja.


title: Johann Friedrich Naumann

text: Hänen isänsä oli maanviljelijä ja ornitologi Johann Andreas Naumann. J. F. Naumannia kutsutaan eurooppalaisen lintutieteen perustajaksi. 1839 hänet promovoitiin Breslaun yliopiston kunniatohtoriksi.


title: Johann Friedrich Naumann

text: 1835 hän perusti lintutieteellisen museon Köthenin linnaan ja 1915 museo nimettiin Naumann-museoksi.


title: Johann Friedrich Naumann

text: Naumann nimesi lukuisia lintulajeja, muun muassa etelänharmaalokin ("Larus michahellis"). Pikkutuulihaukka ("Falco naumanni") ja ruosterastas ("Turdus naumanni") on nimetty hänen kunniakseen.


title: Uhvon paluu

text: Uhvon paluu on suomalaisen rockmuusikko Veltto Virtasen vuonna 1999 julkaistu neljän kappaleen CD-EP.


title: School Rumble

text:
School Rumble on japanilainen manga- ja animesarja, joka kertoo tavallisesta lukion 2C-luokan tytöstä nimeltään Tsukamoto Tenma. Hän koettaa epätoivoisesti osoittaa rakkauttaan pojalle nimeltä Karasuma, joka on hiljainen älykköpoika. Hän ei tunnu edes ihmettelevän Tenman outoa käytöstä hänen läheisyydessään. Kaiken tohinan keskellä Tenman salainen ihailija, koulun pelätty häirikkö Harima sotkee tietämättään suunnitelmia ja yleensä on väärässä paikassa täysin väärään aikaan.
School Rumblen ikäraja on 7.


title: School Rumble

text: Suomeksi School Rumble on julkaistu: Hauska ja energinen tyttö, joka käy lukiota. Hänen luokkansa on 2C. Tenma on ihastunut luokallaan olevaan poikaan, Karasumaan. Hän haluaisi kovasti kertoa tälle tunteistaan, mutta etenee kuitenkin pikkuhiljaa, Tenma pitää eläimistä, ja hänen lempiohjelmansa on "Kolme Samuraita". Tenmalla on pikkusisko nimeltään Yakumo. Tenma on kömpelö, ja joutuu juuri siksi kaikkiin ongelmiin. Hän ei tee ruokaa kotona,koska hänellä ei ole taitoja ja siksi Yakumo hoitaa sen. Tenman vanhemmista ei ole kerrottu. Hän on yleensä riidoissa puolueeton. Hän ei ole koulussa mitenkään hyvä. Tenman parhaita kavereita ovat Eri, Miko ja Akira. Tenma on ainakin alussa hieman huolissaan painostaan.


title: School Rumble

text: Hiljainen tyttö, joka käy lukion 1. luokkaa, 1c. Yakumo on ajatustenlukija, joten hän tietää, mitä ihmiset hänestä ajattelevat, tai mitä he ajattelevat. Yakumo pitää kissoista, ja hän itsekin omistaa sellaisen. Hän joutuu vähänväliä pakenemaan Hanaita, joka on Tenman luokalla. Yakumo kuuluu koulun teekerhoon. Lopulla aletaan huomata että hän alkaa ihastua Harimaan. Tenmaa päinvastoin, Yakumo on hyvä koulussa, ja tietämättään suosittu.


title: School Rumble

text: Mikoto on lyhennenimeltään Miko, ja on samalla luokalla Tenman, Erin ja Akiran kanssa. Miko kerää mahdottoman paljon miespuolisia faneja suuren rintakoonsa vuoksi. Yksi hänen pahimmista vihollisistaan on Imadori. Miko on kohtalaisen hyvä liikunnassa. Hän on ehkä hieman ihastunut lapsuuden ystäväänsä, Hanaihin. Miko on rohkea ja hauska. Hänen ja Erin suhteet jäätyvät vähäsen lopussa.


title: School Rumble

text: Erin perhe on rikas, ja hän asuu suuressa talossa. Hän voi viettää vain vähän aikaa isänsä kanssa, sillä tällä on niin paljon työasioita. Erin isä omistaa firman Ruotsissa. Erin äidistä ei ole tietoa. Eri on samalla luokalla Tenman, Akiran ja Mikon kanssa. Hän on kaveriporukkansa suositumpia tyttöjä. Eri on ihastunut Harimaan, ja ymmärtää monesti tämän asiat aivan väärin. Hänellä on palvelija, joka näyttäytyy vain 1 jaksossa. Eri on hyvä liikunnassa, tai ainakin juoksemaan.


title: School Rumble

text: Akira on hiljainen, ja matalaa profiilia pitävä tyttö, joka on samalla luokalla Tenman, Erin ja Mikon kanssa. Akira on ryhmän älykkö. Hän omistaa teekerhon. Akira ei tule hyvin toimeen Hanain kanssa, muttei myönnä sitä suoraan. Akira on enemmänkin tosikko.


title: School Rumble

text: Harima on samalla luokalla Tenman kanssa ja onkin ihastunut häneen. Pohjattomasti. Harima on pahis, mutta sisältä hän on pehmo. Hän lintsaa silloin, kun nolaa itsensä Tenman edessä. Harima pitää kovasti eläimistä. Kesälomalla hän piilottaa eläimet koulun liikuntasaliin. Harimalla on myös salainen harrastus, hän piirtää sarjakuvia. Eikä mitä tahansa sarjakuvia, vaan hän kertoo niissä omasta elämästään, ja mitä hän toivoisi. Harimalla on viikset ja pieni parta, mutta myöhemmin hänellä on pitkä parta, jonkaEri vahingossa leikkaa poikki. Sen jälkeen hänellä ei ole partaa tai viiksiä, ja Eri leikkaa hänelle pienen kaljun. Hänen ja Hananin välit ovat huonot.


title: School Rumble

text: Hanani on 2c luokanedustaja ja älykkö. Hän on rakastunut Yakumoon, ja jos joku poika puhuu hänestä vähääkin, seuraukset ovat huonot. Hanain lapsuuden ystävä, Miko on tälle läheinen, olivathan he parhaita kavereita ala-asteella. Hanai omistaa taistelukerhon, ja hän perusti sen koska halusi nähdä Yakumon taisteluasussa. Hän ymmärtää monesti Hariman ja Yakumon välit väärin.


title: School Rumble

text: Karasuma on hiljainen poika sekä hieman outo, joka on Tenman ihastuksenkohde. Hän ei ole kovin suosittu, ja lukee yleensä kirjaansa. Hän rakastaa curryä, ja kerran sai Tenman pahalle mielelle, kun ei osannut päättää onko Tenma vai curry tärkeämpi. Karasuman piti aluksi muuttaa pois, mutta Tenma sai hänet jäämään rakkauskirjeensä avulla. Karasuma käyttää sadeasunaan Kappaa, joka on kilpikonnaasu. Hän syö myös mielellään kaloja.


title: School Rumble

text: Imadori on 2C-luokan perverssi ja pitää erityisesti Mikosta. Hän arvostelee luokan tyttöjä kuppikokojen mukaan. Hän kiinnostuu myös myöhemmissä jaksoissa mukaan tulevaan Laraan. Imadori ei ole kovinkaan hyvä koulussa, mutta eipä se häntä edes kiinnosta. Hän pyytää monesti lukion tyttöjä deitille. Monikaan ei ole hyväksynyt. Luultavasti kukaan ei ole ihastunut Imadoriin, paitsi Ichijou. Kerran hän vahingossa lupautuu viemään hänet treffeille


title: School Rumble

text: Ichijou on hiljainen tyttö, joka harrastaa painia. Ichijou on 2C-luokalla. Hän on voimakas, ja auttaa siksi kesällä muuttokuorman purkamisessa. Hänellä ei ole kuin kaksi ystävää, ja myöhemmin Lara. Hän on ihastunut Imadoriin, muttei puhu siitä. Ichijou on alussa hieman poikamainen, mutta päättää sitten olla tyttömäisempi. Hän on hyvä liikunnassa, ja kohtalainen muissa aineissa.


title: Teknokulttuuri

text: Teknokulttuuri on neologismi, jonka ovat käsitteenä tehneet tutuksi Constance Penley ja Andrew Ross toimittamassaan samannimisessä esseekokoelmassa.


title: Teknokulttuuri

text: Teknokulttuurilla viitataan vuorovaikutussuhteisiin tekniikan, median, kulttuurin ja sosiaalisten suhteiden välillä. Käsitettä käytetään usein kuvastamaan nykyisen kulttuurin teknologista tilaa, jossa teknologisilla elementeillä on keskeinen osa kulttuurin toimivuudessa ja ilmiasussa. Teknokulttuurin tutkimuksen piiriin kuuluvat teknologian historian, teknologian, mediakulttuurin ja digitaalisen kulttuurin tutkiminen.


title: Teknokulttuuri

text: Teknokulttuurin käsite on laajalti käytössä akateemisessa maailmassa. Muun muassa Yhdysvalloissa, Kalifornian Davis-yliopistossa on ollut teknokulttuurin opinto-ohjelma ja Kanadassa, Länsi-Ontarion yliopistossa on koulutusohjelma Media, Information & Technoculture. Suomessa teknokulttuuriin liittyvää opetusta voi saada Turun yliopiston digitaalisen kulttuurin oppiaineessa tai Jyväskylän yliopiston digitaalisen kulttuurin maisteriohjelmassa


title: Marble House

text: Marble House on kartanomainen rakennus Newportissa, Rhode Islandin osavaltiossa, Yhdysvalloissa. Sen suunnittelusta on vastannut yhdysvaltalainen arkkitehti Richard Morris Hunt. Rakennuksen rakennustyöt aloitettiin vuonna 1888, ja ne saatiin päätökseen vuonna 1892. Rakennus tuli maksamaan noin 11 miljoonaa sen aikaista Yhdysvaltain dollaria.


title: Marble House

text: Marble Housen rakennutti William Kissam Vanderbilt, tunnetun liikemiehen Cornelius Vanderbiltin pojanpoika. Rakennuksen valmistuttua Vanderbilt antoi sen puolisolleen Alva Belmontille syntymäpäivälahjaksi. Nykyisin Marble House toimii julkisena museona, ja sille on myönnetty National Historic Landmark -arvonimi.


title: Kuningasboa

text: Kuningasboa ("Boa constrictor") kuuluu jättiläiskäärmeiden heimoon. Lajia pidetään myös lemmikkinä. Luonnossa kuningasboaa tavataan Väli- ja Etelä-Amerikassa.


title: Kuningasboa

text: Kuningasboat ovat syntyessään noin puoli metriä pitkiä, ja voivat kasvaa lähes neljä metriä pitkiksi. Pohjaväri on punaruskea tai vaaleanpunertava, ja siinä on tummia raitoja.


title: Kuningasboa

text: Kuningasboat elävät luonnossa Meksikosta Argentiinaan ulottuvalla alueella. Ne viihtyvät monenlaisessa ympäristössä, sekä maan pinnalla että puissa. Niitä tavataan trooppisissa sademetsissä, savannilla, autiomaassa ja viljellyillä pelloilla. Ne eivät viihdy yhtä hyvin vesistöjen läheisyydessä kuin muut boalajit.


title: Kuningasboa

text: Kuningasboa on aktiivinen lähinnä öiseen aikaan.


title: Kuningasboa

text: Kuristajakäärmeenä kuningasboa kuristaa saaliinsa. Ravinnokseen se syö luonnossa jyrsijöitä ja muita pieniä nisäkkäitä, lintuja ja sammakoita sekä lepakoita. Boan päässä on lämpöä aistivia suomuja, joiden avulla se löytää saaliinsa pimeässäkin.


title: Kuningasboa

text: Terraariossa ruokinta on hieman yksipuolisempaa. Pääravinnoksi lemmikkinä pidettäville matelijoille tarjotaan pakastettuja hiiriä, rottia sekä kanoja. Suomen eläinsuojelulaissa kielletään elävän ruokanisäkkään antaminen matelijalle ruoaksi. Yleensä lemmikkikäärme kuristaa myös kuolleen nisäkkään terraario-oloissa.


title: Kuningasboa

text: Nuoria boia ruokitaan 5–7 päivän välein, ja aikuisille sopiva ruokintaväli on kahdesta viikosta aina kuukauteen asti. Boat voivat paastota pitkiä aikoja.


title: Kuningasboa

text: Lemmikkinä kuningasboa on yleensä hyvin säyseä ja toimiva kaikin puolin. Rauhallisena käärmeenä sitä on melko helppo käsitellä, mikäli se on tottunut siihen. Kun käärmettä otetaan ulos terraariosta, on aina varmistettava, että se näkee lähestyvän käden, muuten se saattaa puraista.


title: Kuningasboa

text: Myöskään lepotiloissa olevaa käärmettä ei saa mennä koskemaan tai häiritsemään.


title: Kuningasboa

text: Aikuinen kuningasboa kasvaa yleensä 2–3-metriseksi. Melko suuri koko asettaa omat vaatimuksensa terraariota hankittaessa. Parhaiten suuren terraarion saa rakennettua vesivanerista. Lasiset terraariot ovat usein liian pieniä aikuiselle boalle. Terraarion on syytä olla myös korkea, sillä boa kiipeilee mielellään. Kylpypaikan pitää olla niin iso, että boa pystyy olemaan siellä kerällä kokonaan. Suurimmille boille käytetään paljon vauvoille tarkoitettuja punkkia. Vesiastian pitää kuitenkin olla helposti puhdistettavissa, sillä se toimii usein myös käärmeillä wc:nä. Vesi pitää vaihtaa vähintään kahden päivän välein, mutta mieluiten joka päivä. Terraariossa pitää olla vaihtolämpöiselle eläimelle tärkeät lämpötilaerot. Ne voi luoda lämpömatolla, lämpökaapelilla tai lämpölampulla. Terraarion viileässä päässä lämpötila saa olla suunnilleen huoneenlämpöinen, tai hieman enemmän. Lämmittelypaikassa lämpö saa kohota aina 35–40 °C:een. Käärme tarvitsee myös piilopaikkoja. Suositeltavaa on, että vähintään yksi kylmään ja yksi lämpimään paikkaan. Piiloja saa toki olla enemmänkin, mutta niiden on oltava helposti tarkastettavia


title: Kuningasboa

text: Kuningasboa on melko helppo lisääntymään ja Suomessa on melko usein tarjolla kotimaisia kuningasboia. Kun lähdetään lisäännyttämään boia, niiden pitää olla hyvässä kunnossa ja hyvin ruokittuja, sillä naaraat paastoavat koko tiineyden ajan. Paritteluaikaa lukuun ottamatta koiras on suositeltavaa pitää erillään naaraasta. Terraarion lämpötiloja pitää hieman laskea, jotta käärmeet saavat paritteluvietin. Kuningasboa kantaa poikasiaan noin 160 päivää, jonka jälkeen naaras synnyttää elävät poikasensa. Poikasia saattaa tulla useita kymmeniä. Poikaset ovat yleensä syntyessään alle puolen metrin mittaisia. Poikasia aletaan ruokkia viimeistään ensimmäisen nahanluonnin jälkeen.


title: Digitaalinen kulttuuri

text: Digitaalinen kulttuuri koostuu joukosta tapoja ja tottumuksia viestiä, pitää yhteyttä sekä tulkita ja rakentaa merkityksiä tietokoneiden ja -verkkojen äärellä. Digitaalisessa kulttuurissa on sekä oppialana, toimintana että ilmiönä kyse laaja-alaisesta eri kestoisten aikatasojen ja asioiden yhteisvaikutuksesta, joka näkyy muun muassa taiteen, viestinnän, viihteen ja opetuksen kentillä.


title: Digitaalinen kulttuuri

text: Digitaalinen kulttuuri tutkimusalana keskittyy käsittelemään monitieteellisesti, sekä kulttuurin käynnissä olevia muutoksia, että uusia digitaalisen viestinnän, taiteen, viihteen ja opetuksen muotoja. Opiskelijoille tarjotaan käsitteellistä valmiutta ymmärtää digitaalistuvan kulttuurin ilmiöitä, mutta myös käytännön tietoja ja taitoja, joita toiminta digitaalisessa ympäristössä vaatii. Digitaalinen kulttuuri on tieteenalana lähtöisin taiteen-, kulttuurintutkimuksen ja kulttuurihistorian piiristä. Digitaalista kulttuuria voi opiskella Suomessa esimerkiksi Turun yliopiston humanistisen tiedekunnan Kulttuurituotannon ja maisemantutkimuksen koulutusohjelman kulttuurin oppiaineessa Porin yliopistokeskuksessa tai Jyväskylän yliopiston digitaalisen kulttuurin maisteriohjelmassa.


title: Jorma Sarvanto

text: Jorma Kalevi Sarvanto (22. elokuuta 1912 Turku – 16. lokakuuta 1963 Inkeroinen) oli suomalainen hävittäjälentäjä ja talvisodan johtava hävittäjä-ässä. Hän oli ensimmäinen lentäjä, joka saavutti toisessa maailmansodassa kymmenen ilmavoiton rajan. Hän lensi yhteensä 251 sotalentoa ja ampui alas 16 5/6 vastustajan lentokonetta. Sarvanto nousi maailman tietoisuuteen, kun hän 6. tammikuuta 1940 ampui neljässä minuutissa alas kuusi Neuvostoliiton pommikonetta.


title: Jorma Sarvanto

text: Jorma Sarvanto syntyi Turussa vaatturi Kaarle ja Amanda (o.s. Gustafsson) Sarvannon perheeseen. Sarvanto tähtäsi sotilasuralle ja valmistuttuaan ylioppilaaksi Turun Lyseosta vuonna 1933 hän astui palvelukseen Porin Rykmenttiin. Hän suoritti Ilmavoimien Reserviupseerikurssin vuosina 1934–35. Sarvanto valmistui vuonna 1937 Ilmavoimien 19. kadettikurssilta kurssinsa priimuksena. Hän palveli vänrikkinä ensin Lentoasema 1:n ja myöhemmin Lentorykmentti 4:n lentävässä henkilökunnassa, lentäen muun muassa Bristol Bulldog -hävittäjillä sekä Bristol Blenheim -pommikoneen tähystäjänä. Sarvannon pyytämä siirto hävittäjälaivueeseen toteutui 29. huhtikuuta 1939, kun hänet siirrettiin Fokker D.XXI -koneilla varustettuun Lentolaivue 24:ään, jossa hänet ylennettiin luutnantiksi.


title: Jorma Sarvanto

text: Sarvanto palveli talvisodan syttyessä Lentolaivue 24:n neljännessä lentueessa. Hän saavutti ensimmäiset ilmavoittonsa 23. joulukuuta ampumalla alas kaksi SB-2 -pommikonetta. Talvisodan taisteluita seuranneen maailman tietoisuuteen Sarvanto nousi loppiaisena 1940. Hänet hälytettiin torjuntalennolle tavoittamaan Kuopiota pommittanutta 7-koneista DB-3-muodostelmaa, josta hän ampui neljän minuutin kuluessa kuusi konetta alas käyttäen kaikki 2 000 konekivääripatruunaansa. Myös Sarvannon omaan koneeseen tuli 23 venäläisten konekiväärien tekemää luodinreikää. Sarvanto saavutti talvisodan loppuun mennessä 12 5/6 ilmavoittoa. Sarvannon talvisodan aikaisten ansioiden perusteella hänelle myönnettiin Suomen Vapaudenristi. Hänelle ehdotettiin takautuvasti Mannerheim-ristiä, mutta talvisodan ansioista ehdotettuja nimityksiä ei lopulta jaettu kenellekään.


title: Jorma Sarvanto

text: Jatkosodan alkaessa Sarvanto palveli edelleen LLv 24:ssä, jonka kalustona oli nyt Brewster-hävittäjät. 2. lentueen varapäällikkönä hän saavutti sodan alussa kaksi ilmavoittoa, kunnes hänet siirrettiin kapteeniksi ylennettynä Ilmavoimien esikuntaan. Tämän jälkeen hän toimi vuoden 1942 toukokuusta elokuuhun Koelaivueen päällikkönä, jonka jälkeen seurasi komennus yhteysupseeriksi saksalaiseen Luftflottenkommando 1:een. 16. tammikuuta 1943 hänet siirrettiin takaisin LeLv 24:n lentävään henkilökuntaan, ensimmäisen lentueen päälliköksi. Sarvanto saavutti vielä 2 ilmavoittoa, jotka nostivat hänen ilmavoittojensa määrän 16 5/6:een. 9. heinäkuuta 1943 tullut uusi komennus vei Sarvannon ensin Kadettikoulun ilmasotaosaston johtoon ja sen jälkeen Täydennyslentolaivue 35:n lentueen päälliköksi kesäkuussa 1944.


title: Jorma Sarvanto

text: Sodan jälkeen Sarvanto jatkoi Ilmavoimien palveluksessa muun muassa Lentorykmenteissä 2 ja 3 sekä Hävittäjälentolaivue 21:n komentajana. Vuosina 1954–58 Sarvanto toimi sotilasasiamiehenä Lontoossa. Hän palveli Lontoosta palattuaan vielä Karjalan Lennoston komentajana vuodesta 1958 vuoteen 1960, jolloin hän erosi Ilmavoimista omasta pyynnöstään. Jorma Sarvanto kuoli 16. lokakuuta 1963.


title: Ojangon ulkoilualue

text: Ojangon ulkoilualue sijaitsee Vantaalla Ojangon kaupunginosassa Hakunilan kaakkoispuolella. Aluetta kiertävät mutkittelevat ulkoilu- ja ratsastuspolut sekä talvella hiihtoladut. Ratsastajia palvelee ratsastuskeskus Poni-Haka. Ojangon ulkoilualueen metsät ovat luontainen jatke Hakunilan urheilupuistolle. Seutu onkin toiminut useiden hiihto- ja suunnistuskilpailujen näyttämönä. Alueella on järjestetty hiihdon SM-kisoja esimerkiksi vuosina 1997, 2008 ja 2014.


title: Ojangon ulkoilualue

text: Alue on monipuolista, pienipiirteistä, kumpuilevaa metsäalueiden- ja viljelymaiden kirjomaa maastoa. Seudulla on suhteellisen edustava eläin- ja kasvilajisto ja sinne järjestetään myös mm. perhosretkiä kesäisin. Perhosia varten on alueen joitakin osia hoidettu talkoilla ja saatu joitakin niittyjä vaativia lajeja säilymään ja lisääntymään alueella.


title: Paula Sievinen

text: Paula Orvokki Sievinen (o.s. Lepistö) oli kuvitteellinen hahmo MTV3:n saippuasarjassa "Salatut elämät". Häntä näytteli Johanna Nurmimaa. Paula on myös sivuhenkilönä Salattujen elämien spin-off-sarjassa "Tuuliranta". Paula oli luonteeltaan iloinen ja auttavainen, hieman romantikkokin. Hahmo esiintyi sarjassa yhtäjaksoisesti vuodesta 2004 vuoden 2012 joulukuuhun asti, palasi sarjaan 2013 vuoden lopulla ja kuoli vuonna 2014. Paulan ääni kuultiin helmikuussa 2018 esitetyssä jaksossa Aaro Vaalanteen unessa ja myöhemmin samana vuonna Johanna Nurmimaa palasi Paulan rooliin Aaron kuvitelmissa.


title: Paula Sievinen

text: Paula oli vuosikausia naimisissa Lasse Sievisen kanssa. Heillä on kolme lasta, Katri, Heli ja Severi, joista viimeisin ei ole biologisesti Lassen lapsi, mutta pitää Lassea isänään. Heillä oli myös tytär Annika, joka menehtyi traagisesti hukkumalla veteen.


title: Paula Sievinen

text: Paulalla on ollut yleisesti ottaen hyvät välit lapsiinsa. Annikan hukuttua Paulan mieli järkkyi, ja hän joutuikin Rauhalampi-hoitolaitokseen hetkeksi. Tämän lisäksi Paulan oli vaikea hyväksyä Helin lesboutta, mutta hän rakasti lastaan niin paljon, ettei antanut sen häiritä.


title: Paula Sievinen

text: Paulan tärkeimpiä ystäviä Pihlajakadulla olivat Jenni Vainio ja Laura Kiviranta. Paula oli helposti lähestyttävä ihminen ja hän ystävystyi lähes jokainen Pihlajakadun asukkaan kanssa jonkin verran. Eniten Paulan elämää Pihlajakadulla sekoittivat Aaro Vaalanne ja Eero Vanala.


title: Paula Sievinen

text: Paula oli ammatiltaan kielenkääntäjä. Hän käänsi romanttisia viihderomaaneita suomeksi ja toimi tulkkina muun muassa Heikki Ratilalle. Hän myös avusti Maarit Salinia tämän "Murhamaisterit"-romaanin ilmestyessä tullen samalla julkisuuteen tahtomattaan. Tämän jutun kautta Paulan elämään asteli Tuuli, jonka kanssa Paula ystävystyi. Paula yritti auttaa naista, joka oli kokenut samoja tuntoja kuin hän. Tuulin itsemurha oli Paulalle kova paikka.


title: Paula Sievinen

text: Kun Paula saapui sarjaan, hän asui kolmestaan Helin ja Katrin kanssa Pihlajakadulla. Lasse teki tällöin töitä ulkomailla, mutta muutti syksyllä 2004 asumaan perheensä kanssa Helsinkiin. Paulan ja Lassen arki oli suhteellisen tasaista, kunnes Paulan entinen salarakas Aaro Vaalanne, silloinen Arto, saapui Pihlajakadulle Laura Kivirannan uutena miesystävänä. Kun Paula kertoi Lasselle Aaron olleen se mies, johon hän kauan aikaa sitten rakastui ja oli valmis jättämään perheensä, Lasse vaati eroa ja Paula muutti hetkellisesti Jenni Vainion luo asumaan. Tilanne kuitenkin rauhoittui ja kaksikko palasi yhteen.


title: Paula Sievinen

text: Lassen ja Paulan kuopuksen eli Annikan menehdyttyä traagisesti Paula alkoi voimaan psyykkisesti todella huonosti. Lasse päätti viedä Paulan Rauhalampi-nimiseen hoitokotiin. Paulan ollessa Rauhalammessa hänen miehensä Lasse ajautui suhteeseen Maarit Salinin kanssa. Maaritin pojantytär Sofia oli myös Rauhalammessa jonkin aikaa. Suhteen päätyttyä Paula sai asian selville, mutta antoi miehelleen anteeksi, koska Lassekin oli antanut hänen hölmöilynsä anteeksi. Myöhemmin erään riidan päätteeksi Paula lähti ajamaan autolla vailla määränpäätä, oli lähellä ajaa kolarin ja ajautui metsään, josta hänet löysi Eero Vanala. Vaikka Paula oli jo tullut kuntoon, hän ei halunnut palata kotiin ja kohdata Lassea, vaan hän jäi metsämökkiin Eeron luokse. Huolestunut Lasse etsi vaimoaan ja sai selville, että Paula on Karkkilassa. Lasse löysi mökin ja näki ikkunasta Paulan ja Eeron suutelevan. Lasse lähti loukkaantuneena takaisin Helsinkiin ja ajautui suhteeseen Tanja Jääskeläisen kanssa.


title: Paula Sievinen

text: Paulan palattua takaisin Lassen suhde Tanjaan päättyi. Lasse yritti saada liiton toimimaan, mutta ei voinut mitään sille, että oli rakastunut Tanjaan. Lopulta Lasse ja Paula erosivat, minkä seurauksena Lasse halusi ryhtyä seurustelemaan Tanjan kanssa julkisesti. Murtunut Paula pyysi Tanjalta, että tämä antaisi Lassen takaisin. Lopulta Paula kuitenkin myöntyi eroon, joka pantiin virallisesti vireille. Paula vaihtoi sukunimensä Lepistöksi, joka oli hänen tyttönimensä.


title: Paula Sievinen

text: Eeron kuoltua Kentaurin räjähdyksessä ja Severin synnyttyä Paulan ja Lassen välit jälleen lähentyivät. Pari alkoi jälleen seurustelemaan ja Lasse päätti kosia Paulaa taloyhtiön 100-vuotisjuhlissa. Paula suostui kosintaan, mutta juhlinta keskeytyi, sillä Lassen ja Jirin tappelun seurauksena Jiri putosi parvekkeelta ja joutui sairaalaan. Keväällä 2012 Lasse päätti kosia Paulaa uudemman kerran ja pari alkoi toden teolla valmistelemaan häitään. Häitä tanssittiin huhtikuussa 2012 ja paikalle olivat tulleet myös heidän tyttärensä Katri ja Heli. Heidän liittonsa katkesi lopullisesti Paulan karattua mielisairaalasta ja lähdettyä maasta, vaikka myöhemmin hän palasi takaisin.


title: Paula Sievinen

text: Aaro Vaalanteella, silloisella Artolla, ja Paulalla oli suhde aikaisemmin ja Paula oli jo jättämässä Lassea, mutta lopulta päätti suhteen ja pysyi yhdessä Lassen kanssa. Myöhemmin Aaro palasi Paulan elämään ja Paula rakastui jälleen psykopaatti-Aaroon. Paula oli kertomassa Aaron todellisesta luonteesta Lauralle; tämän estämiseksi Aaro lukitsi Paulan maakellariin, josta Seppo Taalasmaa ja Ismo Laitela kuitenkin löysivät hänet. Tämän paljastuessa Aaro ensin kidnappasi Oonan, mutta palautti tämän ja hävisi. Myöhemmin Jenni laittoi ilmoituksen lehteen Aaron löytämiseksi ja Aaro palasi Pihlajakadulle, kidnappasi kaksoisveljensä Eeron ja otti tämän henkilöllisyyden. Aaro huijasi Lauran kanssaan naimisiin, ja vasta häissä Laura tajusi Aaron oikean henkilöllisyyden. Häissä Paula ja Laura työnsivät Aaron parvekkeelta, Lauran mukaan Paula tosin oli se, joka Aaron loppujen lopuksi työnsi alas parvekkeelta. He salailivat syyllisyyttään pitkään, mutta ahdistunut Paula koki pakottavaa tarvetta puhua syyllisyyden tunteistaan ja paljasti Lasselle totuuden Aaron onnettomuudesta. Myöhemmin Paula ja Laura joutuivat oikeuden eteen, mutta heidät katsottiin syyttömiksi.


title: Paula Sievinen

text: Paulan syyllistettyä itseään ystävänsä Tuulin itsemurhasta ja ajettua itsensä ulos tieltä Eero pelasti tämän mökkiinsä Karkkilassa ja hoiti tämän kuntoon. Tällöin Eero paljasti, että hänellä on tunteita Paulaa kohtaan. Eero suuteli Paulaa, minkä näki myös mökille löytänyt Lasse, joka lähti loukkaantuneena takaisin Helsinkiin ja ajautui suhteeseen Tanja Jääskeläisen kanssa. Myöhemmin Paula ja Eero aloittivat avoliiton, kun Eero muutti Paulan luokse. Paula tuli raskaaksi, ja pari alkoi odottaa onnellisesti lasta. Ultraäänessä selvisi, että tuleva lapsi on poika. Myöhemmin Lasse sai tietää Eeron olevan lapsen isä.


title: Paula Sievinen

text: Keväällä 2009 nähdyissä jaksoissa mielenterveydeltään järkkynyt Eero rakensi arkun vuokraamassaan verstaassa. Eero rakensi arkun saadaakseen Paulan ja tulevan lapsen ”turvaan” Eeron kaksoisveljeltä Aarolta. Eero johdatti Paulan hautausmaalla "Aaron" haudalle ja huumasi Paulan työpaikaltaan vanhainkodista hankkimallaan huumausaineella. Katsojille annettiin kuva että Eero olisi haudannut Paulan elävältä Aaron hautaan, mutta Eero kuitenkin piilotti Paulan vuokraamansa verstaan lattian alle. Lasse huolestui Paulasta kun Eero saapui yksin Ismon ja Sallan häihin ja alkoi tivaamaan Eerolta Paulan olinpaikkaa. Eero oli juuri kertomassa Lasselle Paulan olin paikkaa, kunnes häiden juhlapaikkana toiminut kahvila Kentauri räjähti kaasuvuodon seurauksena. Myöhemmin Eero menehtyi sairaalassa saamiinsa vammoihin. Lasse ryhtyi etsimään Paulaa saamiensa vihjeiden perusteella, hän jopa avatutti Aaron haudan, josta kuitenkin löytyi vain ruumis. Vieraillessaan Kaukovaaroilla Panun poika Otto sanoi, että aina löytyy todisteita. Lasse ja Panu palasivat takaisin aiemmin tutkimaallensa verstaalle. Lasse huomasi että verstaan lattialankut antoivat periksi ja naulat olivat uudet. Tämä herätti Lassen mielenkiinnon, alkaessaan avaamaan lattiaa hän kuuli Paulan huudon ja avasi Panun kanssa lattian ripeästi sorkkaraudalla. Arkussa ollut Paula löytyi juuri viime hetkellä elossa arkusta ja juuri alkanut synnytyskin saatiin kunnialla loppuun. Lasse toimi synnytyksessä kätilönä ja edes ambulanssi ei ehtiny paikalle, koska synnytys oli jo niin pitkällä. Myöhemmin sairaalassa Paula murtui saatuaan tietää Eeron kohtalosta, siitä huolimatta että Eero oli lähes tappanut tämän.